text:
एक हफ्ता भs गेलाह के बादहुं पुलिस के कोनो सफलता हाथ नञि लागल अछि. एहि सं लोक सभ के गुस्सा आओर बढ़ल जा रहल अछि. मधुबनी जिला मे कानून व्यवस्था के हाल दिन पर दिन बिगड़ल जा रहल अछि आओर सुशासन बाबू नीतीश
कुमार अगिला चुनाव के गणित मे उलझल छथिन्ह.
मधुबनी जिला मे एक के बाद एक करि कइटा कांड भS गेल मुदा पुलिस के जेना एहि सभ के कोनो फर्के नहि पड़ि रहल अछि.
हफ्ता भर बाद शुक्रदिन बीजेपी नेता आओर पूर्व उप मुख्यमंत्री सुशील कुमार मोदी बेचन गुप्ता के परिवार सं मिललखिन्ह. मोदी जी सीबीआई जांच लेल सरकार पर दबाब बनाबय के हर तरहक भरोस देलखिन्ह.
बेचन गुप्ता के हत्या 23-24 तारीख के राति डकैती के दौरान भेल. डकैती के क्रम मे डकैत सभ बेचन गुप्ता के हत्या बोरा सिअ वाला सूआ घोंपि कS करि देलक. हत्या मे सूआ के साथ लाठी आओर लोहाक रॉड के सेहो इस्तेमाल कएल गेल.
एक बजे राति के भेल एहि डकैती मे करीब 12-15टा डकैत शामिल छल. जाइत-जाइत डकैत सभ फायरिंग करैत भागल जेहि सं कि लोक सभ पाछां नहि करय.
कहल जा रहल अछि जे डकैती मे 25-30 लाख सं बेसि के सामान डकैत लूटि लS गेल. एतबे नञि डकैत सभ बेचन गुप्ता के पत्नी निर्मला देवी आओर पिता उपेन्द्र प्रसाद गुप्ता के सेहो मारि-मारि क अधमरा करि भागि गेल.
मूल रूप सं पश्टन गाम के रहय वाला बेचन गुप्ता करीब 20-25 साल सं अंधराठाढ़ी मे किराना दुकान करय छलखिन्ह आ एतेक दिन मे ओ इलाका के सभ सं अमीर व्यापारी मे गिनल जाय लगलखिन्ह. हिनकर एकटा भाई कपड़ा के दुकान करय छथिन्ह. बेचन जीक एकटा बेटा मेडिकल मे छथिन्ह आ दोसर दुकान पर बैसय छथिन्ह.
लोक सभ के कहनाय छनि जे पुलिस अगर टाइम पर पहुंचि जाएत तं डकैत धड़ा सकैत छल आ बेचन गुप्ता के जान बचि सकैत छल. मुदा जखन निर्मला देवी केहुना क जान बचाबैत थाना पहुंचलीह तखन घंटा भर बाद पुलिस लाठी खटकाबैत घटनास्थल पर पहुंचल. जखन कि थाना मुश्किल सं 500 मीटर दूर होएत.
Watch Video: Sushil Kumar Modi on Bechan Gupta Murder-
लोक सभ एहि डकैती मे पुलिस के मिलिभगत बता रहल अछि. एहि सभ के देखैत दरोगा के सस्पैंड करि देल गेल अछि मुदा पुलिस के जान बचाबय के लेल एसपी राजेश कुमार के कहनाय छनि जे डकैती मे घरे के कोनो आदमी के मिलिभगत अछि.
Sushil Modi on police inaction in Madhubani
एहि सभ के देखैत लोक सभ के कहनाय अछि जे सीबीआई जांच कराओल जाए जेहि सं सबकिछ साफ भS जाएत नहि तं पुलिस अपन जान बचाबय के फेर मे ककरो बलि के बकरा बना सकैत अछि.
रिपोर्ट आ फोटो- संजीव गुप्ता (निशांत नवीन)


c: text/html

text:
नवका- पुरनका लेख सर्च करु...
गौ-गंगा माता रक्षा लेल आगां आउ...
अपन भारतीय संस्कृति मे गौ आओर गंगा के कतेक महत्व अछि ई कहय के जरूरत नहि अछि. गौ आओर गंगा दूनु के अपना सभ माय के रूप मे पूजय छी. गौमाता आ गंगा माता कहि पुकारय छी. मुदा आजुक आधुनिक हालात मे दूनु संकट मे अछि. जीवनदायिनी गौ आओर गंगा दुनु के अस्तित्व खत्म भेल जा रहल अछि. एकर असर आबय वाला पीढ़ी के भुगतय पड़ि सकैत अछि. गाम-घर मे गौ माताक संख्या दिन पर दिन कम भs रहल अछि. गंगा सिकुड़ि रहल अछि... प्रदूषित भs रहल अछि. सच मे गंगा मैली भs गेल अछि. गंगा जल पिबय वाला त छोड़ु छुबय वाला नहि रहि गेल अछि.
एहन मे गौ आओर गंगा माता के रक्षा के लेल ठाड़ भेलाह अ अपन मिथिलाक परमहंस स्वामी चिदात्मन् जी महाराज. बेगूसराय के सिद्धाश्रम सिमरिया घाट मे हिनकर आश्रम छनि. हिनकर संस्था अखिल भारतीय सर्वमंगला विमुक्त भारत के तत्लाधान मे दिल्ली मे 13 आओर 14 मार्च के राष्ट्रीय संगोष्ठी भs रहल अछि. संगोष्ठी के विषय अछि ‘ राष्ट्रहित मे संस्कृति, धर्म, गौ आओर गंगा केर उपादेयता’ 13 मार्च के ई संगोष्टी दिल्ली के आईटीओ के पास दीनदयाल मार्ग पर राजेन्द्र भवन मे होएत. 14 मार्च वाला संगोष्ठी बिरला मंदिर मे होएत.
एहि मे करपात्री अग्निहोत्री परमहंस स्वामी चिदात्मन् जी महाराज के संग काशी सुमेरु पीठाधीश्वर जगतगुरु शंकराचार्य नरेन्द्रनंदजी सरस्वती...आश्रम मठ के जगतगुरु शंकराचार्य माधवाश्रम महाराज... प्रयाग पीठाधीश्वर रामामुजाचार्य स्वामी शिवमंगलदासजी... ताराचंडीधाम पीठाधीश्वर स्वामी अंजनेश जी महाराज के संग कइटा समाजसेवी सेहो शामिल होताह.
गंगा... यमुना सफाई अभियान पर करोड़ों... अरवों रुपया खर्च भs गेल मुदा गंगा... यमुना साफ नहि भs पाएल. एकरा लेल सभसं बड़का जरूरत अछि लोक के जागरूक करय के... लोक मे गौ... गंगा के महिमा समझाबय के... लोक के ई बताबय के कि अपन संस्कृति मे एकर कि महत्व रहल अछि. आओर एहि मे देश के स्वामी जी... धर्मगुरू... शंकराचार्य... नीक भूमिका निभा सकय छथिन्ह. हिनकर सभक बात मानय वाला लोक... शिष्य के संख्या लाखों... करोड़ों मे अछि. अगर सभ ई शपथ लेथिन्ह जे हम आब गंगा के गंदा करय मे सहभागी नहि बनब त एकरो बड़का असर पड़ि सकैत अछि. अगर हिनकर सभक विचार पर चलय वाला लोक ई शपथ लेथिन्ह जे आई सं हम गंगा... यमुना मे गंदगी के नहि जाए देब त ओ दिन दूर नहि जे अहां फेर सं खुलि कs गंगा... यमुना मे डुबकी लगा सकब. एहि के लेल हमरा... अहां सभ के सेहो शामिल होए पड़त. ई कोशिश करय पड़त जे गौ... गंगा माता के अस्तित्व बाचल रहय.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)

robotstxt: allowed

filter: keep


text:
बलेन एहन घोषणा केलनि
- admin
- September 10, 2022
जनकपुर। महानगर प्रमुख बालेन्द्र शाहके निर्देशनमे शुरु भेल अवैध ढाँचा टुटबाक काजके प्रति काठमाण्डू महानगरपालिका–१८के मञ्जलि शाक्य सकारात्मक अनुभव करैत छथि । ओ कहैत छथि, ‘ई जारी राखल जेबाक चाही, जँ संरचना केकरो नष्ट क’ देल जायत आ ककरो द्वारा नष्ट नहि कयल जायत त’ असहमति होयत, अन्यथा सकारात्मक कार्य शुरू करबा मे समर्थन रहत’। […]
गणेश मूर्तिमे डूबलासँ सात गोटेक मृत्यु भेल अछि
- admin
- September 10, 2022
जनकपुर। भारतके हरियाणामे गणेश मूर्ति विसर्जनके क्रममे ७ गोटेके डूबलाबाद मृत्यु भेल प्रहरी जनौलक अछि । सोनेपतमे ३ गोटेके मृत्यु भेल अछि आ महेन्द्रगढमे ४ गोटे डूब गेल अछि । 14 अगस्त स शुरू भेल 10 दिवसीय गणेश चतुर्थी महोत्सव शुक्रदिन विसर्जन समारोह स समाप्त भेल। गणेश जी के मूर्ति के पास के जलस्रोत पर […]
जनकपुर आबि रहल बस दुर्घटना, ६ गोटे घायल
- admin
- July 22, 2022
बिबेक कुमार महतो गोशाला महोत्तरीमे एक यात्री बस बेकाबू भऽ दुर्घटना भेलासँ ६ गोटे घाहिल भेल अछि । जिल्लाके पिपरा गाउँ–४ शिब चौक स्थित जनकपुर–जलेश्वर सडक खण्डमे भीठामोदसँ जनकपुर दिस जा रहल सवारी बस नम्बर २ बी ७६८४ बेकाबू भेलासँ ६ गोटे घाहिल भेल अछि । घायल मे रुबी साह (२४ वर्ष) निवासी मनरसीसवा नगरपालिका […]
मधेशमे कोरोना संक्रमण बढि रहल अछि
- admin
- July 21, 2022
जनकपुरधाम – पछिला किछु दिनसँ मधेश प्रदेशमे फेरसँ कोरोना संक्रमण बढए लागल अछि तऽ धनुषा प्रशासन सतर्कताक आवाहन केलक अछि । मधेश प्रदेशमे जुनके अन्तिम हप्ताधरि शून्य रहल कोरोना संक्रमण फेर बढय लागल जनौलक जिल्ला प्रशासन कार्यालय धनुषा आई नोटिस जारी कऽ शर्त अपनाबयके अपील कएलक अछि । फिलहाल covid-19 के संक्रमण दर बढल जा […]
गर्मी के बाद ट्रेन सेवा बंद
- admin
- July 20, 2022
जनकपुर। गरम हवा के कारण बुधदिन ब्रिटेन मे तेसर दिन ट्रेन सेवा बाधित भ गेल। खबर अछि जे यूरोपीय देश मे मंगलदिन तापमान 43 डिग्री सेल्सियस सँ ऊपर अछि। ओना कहल जा रहल अछि जे किछु समय बरखा भेलाक बाद गर्मी स किछु राहत सेहो भेटल। ब्रिटिश मीडिया के अनुसार अत्यधिक गर्मी के कारण संभावित […]
कृषि मंत्री के खिलाफ जोरदार नाराबाजी
- admin
- July 20, 2022
जनकपुर। कृषि तथा पशुपालन विकास मन्त्री मृगेन्द्र कुमार सिंह यादवके गृह जिल्ला सप्तरीमे प्रदर्शन कएलगेल अछि जे रोपनीके समय बीतय बला रहलापर खादके व्यवस्था नै रहल आ किसानके समस्याके समाधान नै भेल बतौलनि । मंगलदिन जनमत पार्टीक आह्वान पर गाम-गामसँ आएल किसान सभ मुख्यालय राजविराजमे कृषि मंत्री यादवक विरुद्ध नाराबाजी करैत विरोध प्रदर्शन कएलनि। जुलूस […]
प्रेमिका प्रेमी के बेटी के साथ फरार
जनकपुर: विवाहित प्रेमी के बेटी के संग प्रेमिका फरार भ गेल अछि। दीपेन्द्र यादवक १ वर्ष ३ दिनक बेटी निकसा बुधिगंगा–१ मोरङके दु दिनसँ अपन प्रेमिकाक संग फरार भऽ रहल अछि । हालहि मे यादव के अंजली साहा सं गहींर प्रेम प्रसंग छलन्हि. यादव अंजली साहा स मात्र किछु मास पहिने सोशल मीडिया क माध्यम […]
बस नदीमे खसलासँ तेरह गोटेके मृत्यु भेल अछि
जनकपुर। भारतके मध्यप्रदेशके धार जिल्लामे बस दुर्घटनामे १३ गोटेके मृत्यु भेल अछि । जे बस दुर्घटना भेल छल ओ सड़कसँ कनेक नीचाँ नर्मदा नदीमे खसि पड़ल। ओहि स्थान पर बचाव अभियान चलि रहल अछि आ 13 गोटेक लाश पानि सँ निकालि 15 गोटे केँ सुरक्षित बचाओल गेल अछि। एक स्थानीय प्रहरी अधिकारी बतौलनि जे बस […]
पानिक टंकीमे डूबलासँ २ गोट बच्चाके मृत्यु
जनकपुर। दैलेखमे पानिक टंकीमे डूबलासँ २ गोट बच्चाके मृत्यु भेल अछि । दुल्लू नगरपालिका वडा ३ सियालाके बखात महतके पुत्र दिनेश महतके सोमदिन कोटाचलके कर्णालीमे पिनापानीके टंकी उठाबैत डूब गेल जिल्ला प्रहरी कार्यालय दैलेखके डीएसपी भुवनेश्वर शाह जानकारी देलैन । शाह बजलाह – हमरा सभ केँ समाचार भेटल जे दुपहर चारि बजे ओ सभ मृत […]


text:
एकटा खिस्साक माध्यम सं :- एकटा आदिवाशीक नगर छल, जतय हर पांच साल म एकबेर ओहि नगरक नागरिक म स किनको एक नागरिक क अगिला पांच सालक लेल राजा चुनल जाइत छल। मुदा ओतुका नियम छलै की राजाक पांच सालक कार्यकाल पूरा भेला पर ओहि राजा क एकटा खूंखार जानबर स भरल वन में फेक देल जाइत छल। अर्थात जे ब्यक्ती एकबेर राजा बनी अपन कार्यकाल पूरा केलाह हुनका खूंखार जानबरक समक्ष अपनाआप क समर्पित केने बिना कोनो अपबाद नै छलैन। एहन कठोर नियमक कारण कोनो ब्यक्ति सुहिर्दे मन सं राजा बनक लेल तैयार नै होयित छलाह, तैं नगर म राजाक चुनाव कीछु अलग ढंग सं होयत छल। ओतय पांच साल म एकबेर ओहि नगरक सब नागरिक एक ठाम उपस्थित होयत छलाह आ ओहि राज्यक हाथी जिनका गर्दैन म फूलक माला पहिरा दैत छलैन ओहि ब्यक्ति क राजा बनय पड़ैत छलैन। ई रीत सदियों स चलैत आबि रहल छल।
आइ फेर कोनो राजा क कार्यकाल पूरा भ गेलैन नव राजाक चुनाव भ चुकल अइछ पुरान राजा क सिपाही पकैड़ लेलकैन हन हुनका बँधाइक -छेकैक प्रयत्न भ रहल अच्छी ताकि पुरनका राजा भाईग नै जैथ , मुदा हे भगबान ई की ! सब उपस्थित लोक बहुत आश्चर्य चकित छैथ ! ई राजा त हँसी-खुसी वन जैक लेल तैयार छैथ, हुनका माथ पर त कोनो शिकन नै छै ! हे भगबान हुनका मरक डर त कनियों नै छैन, ई त जेना शिकार खेलाइ जा रहल होइथ। लोकसब बाजैत छल जखन की एहि सं पहिलुका राजा क पकरै म सिपाही क त घाम छुइट गेल रहै।
जखन वन नजदीक आयल त एकटा सिपाही अपनाआप क नै रोइक सकला आ ओ राजा स पूईछि लेलकैन महाराज अहाँ क मरैक कनेको डर नै होइत अइछ। राजा बजलाह मुर्ख सिपाही मरै ल के जाइत छैक रौ ? हम त आजीवन राज करैक लेल जा रहल छी। सिपाही आश्चयर्य स चकित भ पुछलखिन्ह सरकार ई कोना संभव छै ? राजा कहलखिन्ह सिपाही जखन हाथी हमरा गर्दैन म फूलक माला पैहरेलक तखने हम सोचलौं जे पांच साल बाद हम जानबर के समक्ष अपनाआप क समर्पित नै करब आ राजा बनलाक बाद हम प्लान बना क काज केलौंह , आई जै वन हम जा रहल छी ओ त आब वन छैहे नै हम त ओहि वनक सबटा जानबर मरबा क ओहि क अंदर खूब सूंदर महल बनबैलोँ , पूरा वन क साफ क ओतुका जमीन क उपजाऊ बनबैलोँ ओतय नगर बसलोँ ओतय मालगुजारी ब्यबस्था लागेलौं आ आय स हम ओतुका राजा छी।
बन्धुगण !! ई खिस्सा हमरा अहाँक जीवन स बहुत तालमेल खा रहल अइछ । हम अहाँ यदि अपना समाज क गंभीरता स देखब त अनुभव होयत जे हमर अहाँक समाजक खूब लोक पुरनका राजा जँका अपन पाय कमाई वाला कार्यकाल पूरा केलाक बाद अपना बच्चाक समक्ष
अपना -आप क समर्पित क दै छैथ । ई देखि बहुत ताज्जूब लागत जे ३५-४० साल कठोर मिहनत केलाक बादो ६०-६५ क उम्र होइत-होइत देशक ६५% स अधिक जनसंख्यां आइयो दोसर पर आश्रित छैथ। कारण जे हमरा-अहाँ म स आइयो बहुत लोक बिना कोनो प्लानिंग क समय काटैत छैथ, आ अंत म हतोत्साह भ क मजबूर भ जाइत छैथ । एकरा दूरदृष्टिक आभाव माईन सकैत छी।
मित्र !! हमर समाजक अधिकतर लोक अपना बच्चा क बहुत अधिक महत्व दैत अपन कमाई क बेसी स बेसी पाय हुनका पाछू खर्च करैत छैथ आ अपन जीवनक अस्तीत्व बिसैर अपना लेल किछु नै बचा पबैत छैथ जे बूढ़ म असहाय साबित होयत छैथ। मित्र हमरा अहाँ क ई दायुत्व अइछ जे भारत के आत्मनिर्भर बनायब ....!!
।
धन्यवाद
Visits: 807


text:
खोटाङ जिला
खोटाङ नेपालक पूर्वाञ्चल विकास क्षेत्रक सगरमाथा अञ्चलमे अवस्थित एक पहाडी जिला छी।
जिला कऽ इतिहास[सम्पादन करी]
एकिकरण करि बृहत नेपाल बनावेसँ पूर्व, दुधकोशी सँ अरुण धरिक किराँतीसभक बस्ती भेल माझकिराँत वा खम्वुवान क्षेत्रक नामसँ प्रसिद्ध छल। ई भू-भागक मुख्य प्रशासन चौदण्डीगढीक सेनवंशी राजाद्वारा सञ्चालित छल तहिना पहाडक छोट- छोट गढी आ थुमसभमे किराँती राजासभ राज्य करैत छल। चौदण्डीगढीक सेन राजाक ही शासनकालमे खोटाङ्गमे राईक स्वशासन देनए छल। विभिन्न समयमे किराँती राजा आ सेन राजाक बीच मतभेद आ कलह होमएत छल। एकर फाइदा उठा पृथ्वीनारायण शाह नेपालक एकिकरणक पहिनुक समयमे ई क्षेत्र उपर विजय केनए छल। राणाकालिन समयमे नेपालक ३५ जिलामे विभाजन कएल गेल छल।
ई समयमे हालक खोटाङक बीच भागमे पडैवाला साप्सु खोलाक सिमाना बना पूर्व ३ नम्वर आ पूर्व ४ नम्वर क्षेत्रक ओखलढुङ्गा आ भोजपुर गौडा शासन करैत छल। स्थानीय तहमे मझुवा, आमचोक, खोटाङ्ग, छुलुवार, सावा, दिप्लुङ, चुइचुम्मा, रतन्छा, खाम्तेल, हलेशी आ रावाथुम प्रशासनिक एकाई कायम छल। विशाल क्षेत्र होमएसँ साप्सु दक्षिणमे खोटाङ्ग इलाका अदालत आ ऐशेलुखर्क इलाका अदालत स्थापना करि न्याय प्रशासनक अतिरिक्त जग्गा रजिस्ट्रेशन करैके काम सेहो करैके सुरु भेल।
वि.स. २०१८ साल वैशाख १ गते नेपालक १४ अञ्चल आ ७५ जिलामे विभाजन करैत तत्कालिन खोटाङ्गद्वारा देख्ल जाइवाला आम्चोक आ सिक्तेल थुम भोजपुर देखनाइ आ रावापारिक क्षेत्र सोलुखुम्बु देखनाइ आ बाँकी क्षेत्र खोटाङ्ग देखैत खोटाङ्ग बजारक सदरमुकाम बनाक खोटाङ्ग जिला सेहो एक जिला कायम कएल गेल। ओ बखत ई जिलाक मध्य भागसँ बहैवाला साप्सुखोला सँ उत्तरतर्फ २३ गाउँ पञ्चायत आ दक्षिणतर्फ २२ गाउँ पञ्चायत रहल छल।
तत्कालिन संविधान बमोजिम एक गाम पञ्चायतसँ एक जना जिला सभा सदस्य चुनि पावैक कानूनी प्रावधान होमएसँ जिला सभामे स्वत: साप्सु उत्तरक बहुमत रहल। तत्कालिन पहिल जिला सभाक बैठक ही खोटाङ्गमे रहल सरकारी अड्डा अदालत दिक्तेलमे स्थानान्तरण करै लेल सरकारसँ माग करैत बहुमतसँ निर्णय केलक। खोटाङ्गमे रहल जिला पञ्चायत आ शिक्षा प्रशासन देखैक काम वि.सं. २०२० सालमे दिक्तेलमे सारि विधिवत रूपमे खोटाङ्ग जिलाक सदरमुकाम दिक्तेलमे सारल गेल। २०२२ सालमे तत्कालिन सरकार खोटाङ्ग अदालत दिक्तेलमे आ ऐशेलुखर्क अदालत सोलुसल्लेरीमे सारैके निर्णय केलक तँ तत्पश्चात खोलल गेल कार्यालयसभ क्रमशः दिक्तेलमे ही स्थापना भेल अछि।
नेपालक संविधानक तेसर संसोधन २०३२, खोटाङ्गक सिमाना पुनः हेरफेर करि भोजपुर जिलाक वोपुङ, भाज्याङ्गखर्क, काहुले तथा सोलु जिलाक बाकाचोल, पारा, जलेश्वरी, महेश्वरी, धारापानी, डुम्रे, दुवे, माक्पा, बाङ्गदेल, राखा, ऐंशेलुखर्क, बादेल, दिप्सुङ, लगायत पन्ध्र गाउँ पञ्चायत खोटाङ्गमे जोडि क हालक क्षेत्र तथा सिमाना कायम होमएत गेल अछि। अहिना विस्तार भेल क्षेत्र ही हालधरिक खोटाङ्ग जिला रहल अछि।
जिला कऽ नामाकरण[सम्पादन करी]
कोनो समय ई भू-भाग किराँती राजा "खोटे" द्वारा शासित कोटक रूपमे छल आ उनके नामसँ खोटाङ्गकोट होमएत "खोटाङ्ग" नाम रहल गेल किम्वदन्ती अछि। दोसर एक जनश्रुती अनुशार हाल खोटाङ बजार रहल स्थान आसपास प्रशस्त खोटे सल्लासभ पावैसँ ई क्षेत्रक खुट्टा कहल जाइ लगल। ई क्षेत्र ओ बखत हालक खुटा कहिक स्थान मात्र नै भ अरु अधिक क्षेत्र समेटने छल। ई क्षेत्रमे ओ बखत "हाङ्ग" नाम करिक प्रतापी राजा राज्य करैत छल। उनके नामसँ बादमे "खुटाका हाङ्ग" राजा कहैत "खुटाहाङ्ग" आ अन्त्यमे "खोटाङ्ग" शब्दक उत्पति भ ई जिलाक नाम "खोटाङ" रहल गेल कहिक भनाई सेहो रहल अछि।
भौगोलिक अवस्थिति[सम्पादन करी]
- अक्षांश — २६० ५०’ सँ २७० २८’ उत्तर
- देशान्तर — ८६० २६’ सँ ८६० ५९’ पूर्व
- औसत उचाइ १५२ मीटर सँ ३६२० मिटर धरि
हावापानी[सम्पादन करी]
- औसत हावापानी :– ठण्डा शितोष्ण आ समशितोष्ण
- औसत तापक्रम :– अधिकतम ३० सँ न्युनतम ५ धरि
- वार्षिक वर्षा:- १४८ मि.मी. (सदरमुकाममे)
किछु महत्वपूर्ण डाँडाकाँडा[सम्पादन करी]
- मैंयु-२०४६ मि.
- टयम्के-३००५ मि.
- मेरुङ्ग-३३४३ मि.
- रमिते डाँडा मंगलटार
- नागी डाडा बिजयखर्क
- पञ्चकन्या देवी डाँडा माला
सदरमुकाम[सम्पादन करी]
सिमाना[सम्पादन करी]
- पूर्वमे-भोजपुर
- पश्चिममे-ओखलढुङ्गा
- उत्तरमे-सोलुखुम्बु
- दक्षिणमे-उदयपुर
राजनीतिक विभाजन[सम्पादन करी]
- निर्वाचन क्षेत्र संख्या:-२
- इलाका:-१३
- गा.वि.स.:-७६ छोरम्बु , राजापानी,डाडा गाउँ, बतासे, सप्तेस्वर,चिसापानी, फेदि,मंगलटार विजयखर्क
प्रमुख पर्यटकीय स्थल[सम्पादन करी]
ई जिलाक मुख्य पर्यटकिय स्थलसभमे बराहापोखरी, हलेसी महादेव स्थान, ट्याम्केडाँडा, मेरुङ डाँडा आ सेल्मेडाँडा आदी पडैत अछि। एकर साथे हलेसी मलाथुम्की, तुवाचुङ जायजुम, मुढे डाँडा, रूपाकोट डाँडा, मझुवा गढी, ताराखसे डाँडा आ सहदेउ गढी आदि स्थल सेहो पर्यटकीय दृष्टिकोणसँ महत्त्वपूर्ण स्थलक रुपमे रहल अछि।
प्रमुख ताल/ पोखरि[सम्पादन करी]
ई जिलाक प्रमुख ताल/ पोखरिमे बराहपोखरी,छिता पोखरी आ इन्द्रेणी पोखरि मुख्य छी।
प्रमुख व्यापारिक महत्व कऽ स्थान[सम्पादन करी]
ई जिलाक प्रमुख व्यापारिक स्थानसभमे दिक्तेल बजार,हलेसी, अर्खौले बजार, ऐंसेलुखर्क,बाक्सिला माने भञ्याङ्ग,स्यलगौडे,चिसापानी, सिमपानी,रतन्छा बुइपा पञ्चरदोबाटो माला आ खोटाङ बजार पञ्चमी बजार मंगलटार बजार मुख्य छी।
प्रमुख नदीसभ[सम्पादन करी]
विमानस्थलसभ[सम्पादन करी]
जिलागत निर्वाचन क्षेत्र अन्तर्गत खोटाङ जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत खोटाङ जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
कलकत्ता. मिथिला कल्याण परिषद, रिषड़ा अपन 31म वार्षिकोत्सवक शुभ अवसर पर विद्यापति स्मृति पर्व समारोह आयोजित क' रहल अछि. एहि अवसर पर प्रख्यात नाटयकार महेन्द्र मलंगिया लिखल नाटक “काठक लोक” केर मंचन कयल जा रहल अछि. 5 मई 2013, रविदिन संध्या चारि बजे रबीन्द्र भवन, रिषड़ामे भवनाथ झा केर निर्देशन मे नाटक मंचित होयत. मंच संचालन रंजीत कुमार झा करताह. विदित हो जे 31 वर्ष सं मिथिला कल्याण परिषद प्रति वर्ष सतत एहन आयोजन करैत आबि रहल अछि. महत्वपूर्ण बात ई अछि जे आदित्य बिड़ला ग्रूप केर एकटा यूनिट रिषड़ा स्थित जयश्री टेक्सटाइल्स मिथिला-मैथिलीक उत्थान हेतु प्रतिबद्ध अछि आ आयोजन पर होमयबला आर्थिक व्यय वहन क' रहल अछि.
प्रबंधन सदिखन मैथिली साहित्य आ नाटक कें प्रोत्साहित करैत आबि रहल अछि. एहि बेर जयश्री टेक्सटाइल्स केर उपाध्यक्ष डॉ अरुण कुमार सिन्हा कें मिथिलाक पहिचान पाग-दोपटा आ सम्मान पत्रक संग सम्मानित कयल जायत. वर्ष 1982मे स्थापित मिथिला कल्याण परिषद जयश्री टेक्सटाइल्समे काज केनिहार मैथिल द्वारा संचालित कयल जा रहल अछि.
स्मरणीय अछि जे पूर्वमे मिथिला कल्याण परिषद, रिषड़ाक तत्वावधानमे प्रख्यात नाट्य निर्देशक-अभिनेता दयानाथ झा केर निर्देशनमे कएकटा मैथिली नाटकक सफ़ल मंचन भ' चुकल अछि आ एहिबेर हुनक अनुज नाट्य निर्देशक-अभिनेता भवनाथ जी “काठक लोक”क निर्देशन क' रहल छथि. (Report: भास्कर झा )
प्रबंधन सदिखन मैथिली साहित्य आ नाटक कें प्रोत्साहित करैत आबि रहल अछि. एहि बेर जयश्री टेक्सटाइल्स केर उपाध्यक्ष डॉ अरुण कुमार सिन्हा कें मिथिलाक पहिचान पाग-दोपटा आ सम्मान पत्रक संग सम्मानित कयल जायत. वर्ष 1982मे स्थापित मिथिला कल्याण परिषद जयश्री टेक्सटाइल्समे काज केनिहार मैथिल द्वारा संचालित कयल जा रहल अछि.
स्मरणीय अछि जे पूर्वमे मिथिला कल्याण परिषद, रिषड़ाक तत्वावधानमे प्रख्यात नाट्य निर्देशक-अभिनेता दयानाथ झा केर निर्देशनमे कएकटा मैथिली नाटकक सफ़ल मंचन भ' चुकल अछि आ एहिबेर हुनक अनुज नाट्य निर्देशक-अभिनेता भवनाथ जी “काठक लोक”क निर्देशन क' रहल छथि. (Report: भास्कर झा )
Tags: हालचाल


text:
सभ सँ पूछताछ करबाक बाद जखन सीबीआई टीम वापस चल गेल तखन मीडिया सँ बात करैत स्वर्गीय राजदेव रंजन केर पत्नी आशा रंजन कहली कि ओ सीबीआई केँ अधिकारि सभ क' स्पष्ट रूप सँ कहली कि हुनकर पति केर हत्या राजद के बाहुबली नेता व सीवान के पूर्व सांसद मोहम्मद शहाबुद्दीन केँ कहला पर भेलनि।
आगा ओ कहली कि शहाबुद्दीन पहिनो हमर पति क' धमकाबैत छलाह। राज्य के सरकार व पुलिस पर हमरा भरोसा नै अछि, एहि लेल शूरू सँ हम एहि हत्या कांड केँ जांच सीबीआई सँ करेबाक मांग करैत छलहुँ।
अपने क' बता दी कैल्ह सीबीआई टीम सीवान स्थित मोहम्मद कैफ व जावेद के घर पहुँच पुछताछ केलनि। गौरतलब अछि कि पत्रकार राजदेव रंजन के हत्या म' मोहम्मद कैफ उर्फ बंटी आर जावेद केर नाम संदिग्धक रूप म' सामना आयल अछि।


text:
नवका- पुरनका लेख सर्च करु...
बिहार मे चौबीसों घंटा अर्थ ऑवर
देश भर मे 26 मार्च के अर्थ ऑवर मनाएल जा रहल अछि. अर्थ ऑवर पर सभ लोक शनिदिन राति के साढ़े आठ बजे सं साढ़े नौ बजे तक बिजली नहि जलाएताह. स्विच ऑफ रखताह.
मुदा बिहार मे कोन अर्थ ऑवर? बिहार मे त लाइन ओहिना नहि रहैत अछि. आओर आई-काल्हि तं एहन बिजली संकट अछि जे पिछला तीन दिन सं बल्व टिमटिमैबो नहि करल अछि.
बिहार के जतेक चमकय के छल ओबिहार उत्सव पर तीन दिन 22 मार्च सं 24 मार्च धरि पटना मे चमकि गेल. सभ रोड... पार्क... बिल्डिंग... रंगशाला तीन दिन चमकैत रहल...जगमगाएत रहल.
उत्सव खत्म फेर बिहार अन्हारक चपेट मे. ई हाल पूरा बिहारक अछि. लोक सभ जे बिहार उत्सव पर बिहारक गुणगान करय छलाह आब तीन दिन सं लाइट कटला पर अधिकारी -मंत्री के गरिआ रहल छथिन्ह.
बिजली संकट सं राज्य भर मे कोहराम मचल अछि. धरना...प्रदर्शन... रोड जाम सभ भ रहल अछि. बिजली नहि रहला सं शहर मे पानिsक संकट सेहो भs गेल अछि. लोक के जीनाए-मरनाए एक भs गेल छनि.
गाम के लोक तं चापाकल सं काज चला लय छथिन्ह... एहि गर्मी मे गाछ तर बैस किछ ठंडा जाए छथिन्ह . मुदा शहर के सुकुमार लोक कि करथिन्ह? ताव एहन मारि रहल छनि जे बैचेन भेल छथिन्ह.
टंकी सं पानि नहि आबय के कारण चापाकल पर बाल्टी लsक दौड़ि रहल छथिन्ह... कल चलाबय के आदत नहि होए के कारण पसीने -पसीने भs जा रहल छथिन्ह. सभ सं परेशानी तं पानि भरला के बाद बाल्टी के तीन मंजिला- चारि मंजिला मकान पर ल जाए मे भs रहल छनि.
जे लोक...बच्चा सभ के ई सभ नहि करय पड़ि रहल छनि ओ विश्वकप मैच नहि देख पाबय के कारण परेशान छथिन्ह. अगर भारत-पाकिस्तान मैच तक हाल ठीन नहि भेल त माहौल बिगड़ि सेहो सकैत अछि.
असल मे तालचर बिजलीघर के दूटा आओर फरक्का के एकटा यूनिट मे उत्पादन ठप भ गेल अछि. कांटी के सेहो सेहे हाल अछि. बरौनी बिजलीघर सं से मुश्किल सं उत्पादन भ रहल अछि.
एकरे संग केन्द्रीय कोटा सं जे बिजली मिलबाक चाही ओहि मे भारी कटौती करि देल गेल अछि. एक त कोढ़ ऊपर सं खाज वाला हाल भ गेल अछि. केंद्र बिहार के संग पक्षपात जगजाहिर अछि.
बिहार मे जतय करीब ढ़ाई हजार मेगावाट बिजली के जरूरत अछि ओतय मिल रहल अछि सिर्फ सात-आठ सय मेगावाट... एहि मे सं आधा बिजली इमरजेंसी सेवा मे चलि जाएत अछि.
बाकि बिजली मे पूरा बिहार. सोचि सकय छी राज्य के हाल. एकदम सं त्राहि-त्राहि मचल अछि. हालात तं तखन आओर बिगड़ि सकैत अछि जखन बिजली कर्मचारी 27 मार्च सं हड़ताल पर चलि जएताह. ओ सभ हड़ताल पर जाए के घोषणा करने छथिन्ह.
तं कहि सकय छी जे जखन चौबीसों घंटा बिजली ऑफे अछि त केहन अर्थ ऑवर. बिहार लेल तं सदिखन अर्थे ऑवर अछि. कि कहय छी अहां?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
बांध मरम्मत केर लेल 197 करोड़
कोसी नदी के कुसहा बांध केर मरम्मत के लेल 197 करोड़ रुपया मंजूर कएल गेल अछि. सरकार के अनुसार मरम्मत के काज एक हफ्ता मे शुरू भs जएबाक चाही. एहि लेल केन्द्र सरकार सं 40 करोड़ रुपआ पहिनहि मिलि चुकल अछि. मरम्मत केर काज के लेल हफ्ता दिन मे निविदा निकालि देल जाएत. ओना काज त अखनो जारी अछि मुदा ओ इंमरजेंसी के रुप मे शुरू भेल छल. आब विधिवत मरम्मत केर काज शुरू होएत. कुसहा बांध टूटला सं सहरसा... मधेपुरा... अररिया... सुपौल आओर पूर्णिया मे बाढ़ि सं भारी तबाही भेल अछि. लोक सभ अखनो फंसल छथिन्ह. बीच-बीच मे पानि भs गेलाह सं स्थिति बिगड़य के आशंका सं लोक अपन गाम... घर वापस नहिं लौटि रहल छथिन्ह. बाढ़ि सं गामक गाम बहि गेल. सड़क... रेल पटरी...पुल सभ बहि गेल. आबय जाए के सभ साधन खत्म भs गेल अछि. पानि बेसि छल तं नाव सं आबय जाय मे होय छल... राहत के काज होएत छल मुदा आब पानि कम भेलाह सं राहत सेहो कम भs गेल अछि. शिविर मे लोक सभ के राहत मिलैत अछि. जे गाम छोड़ि कs राहत शिविर मे नहिं आएल छथिन्ह ओ कनि बेसि कष्ट मे छथिन्ह. ओना राहत शिविर के हाल सेहो कोनो नीक नहिं कहल जा सकैत अछि. स्कूल... सरकारी ऑफिस...बाध- बन मे तिरपाल टांगि शिविर बना देल गेल अछि. लोक सभ केहुना रहि रहल छथिन्ह. अखनो लोक सभ के बड़ मदद केर जरूरत अछि. मिथिलाक लोक सभ के सेहो आगां आबय के जरूरत अछि. असल मे पानि कम भेलाह के बाद मदद करय वाला लोक सभ पाछां हटि गेलखिन्ह अ मुदा बाढ़ि मे फंसल लोक सभ के परेशानी कम नहिं भेल अछि. आब त दस तरहक बीमारी सभ सेहो फैलय लागल अछि. हिनका सभ के अखने बेसि मदद के जरूरत अछि.
2 टिप्पणियां:
सब बेर जेंका एहु बेर तटबंध केर मरम्मत करा के सरकार निश्चिंत भs जैत और फेर किछु सालक बाद कोसी केर प्रकोप होयत. तटबंध और बराज कोशी नदी के नियंत्रित नै कs सकेत ऐछ. ई बात सब के बुझल छैन मुदा सब कियोक अनठेने छैथ. जे नदी विश्व में सर्वाधिक सिल्ट यानि गाद या मैट आने वाला नदी छैथि हुनका दुनु कात से १५ या २० फीट ऊच मैटक दीवार से घेर देला स कतेक दिन तक सुरक्षा भेटेत रहत. ई तs साधारण गप छैक के मैट, गाद जमा होइत रहला से तटबंध और बराज के पैन जमा करे केर क्षमता कमs होइत जेते और नदी के पेट ऊंच होइत जेते. किछु सालक बाद नदी के पेट एरोस परोस के समूचा ईलाका में सबसे ऊंच भs जेते, तटबंध और बराज के पैन जमा रखे के क्षमता नै के बराबर भs जेते और कनियो पैइन भेला से तटबंध टूटे के खतरा भs जेते और जाहिठाम तटबंध टूटते ताहि ठाम से नदी के नवका धार फूट जेते. यैह चीज अहिबेर भेल हं और येह चीज फेर होयत. तहन सवाल उठे छै जे समस्या केर कि निदान ऐछ. निदान छै और बहुत कारगर निदान छै. आय बिहार सेहो पंजाब जेंका समृद्ध राज्य रहिता यदि कोसी नदी पर नेपाल के भीतर ६० के दशक में बड़का बाँध बनाओल जैता. तटबंध तs कोसी के बाढ़ से तात्कालिक बचाव के लेल कम समय लेल बनावोल गेल छल. ओही दिन में एकर उम्र बेसी से बेसी ३० साल निर्धारित कैल गेल छल और ई बात भेल छल जे अहि तीस साल के अन्दर नेपाल के सीमा के अन्दर ( बीरपुर लग भीमनगर जत अखन बराज ऐछ ओही ठाम से ५० किलोमीटर ऊपर पहार पर ) कोसी नदी पर विशाल डैम बना लेल जै. ३० साल के कहेये जे ४० साल बीत चुकल ऐछ मगर सब कियो, हम, अहाँ, अपन सबहक एम् एल ऐ, एम् पी, सब कियोक सुतल रहलो. बड पैघ भूल भेल मगर आबो ता चेती. समस्या केर स्थाई समाधान हेबाक चाही. आब मांग उठेबाक चाहि जे, कोसी पर नेपाल के भीतर बाँध बनैल जै. चूँकि ई दोसर देश वाला बात भ जैत छे ताहि लाका इंटरनेशनल ला, के तहत, भारत सरकार के नेपाल सरकार संगे, सम्मानजनक अंतर्राष्ट्रीय समझौता करवाक चाही जैसे के नेपाल के सेहो बराबरी के फायदा होई. ई कपोल कल्पना नै छी. अगर आदमी कर चाहे ता किछो क सकेये. हमार विनम्र विचार में कोसी के प्रकोप से बचाव के येह धेर उपाय ऐछ जैसे कि, नेपाल और बिहार दुनु के अत्यधिक फायदा हेते. यदि अहि पर ढंग से काज कैल जै ता बिहार में एकटा हरित क्रांति एव जैत जैसे कि पूरा देश के फायदा होयत. तटबंध केर मरम्मत तात्कालिक आवश्यकता छै जैसे कि लोक राहत शिविर सब छोइर अपन घर वापस जा सकेत. लेकिन फेर अगला बेर, या किछु सालक बाद रहत शिविर आव परे एहेन समाधान नै चाहि. लिखे में जे त्रुटी भेल हं ताहि लेल क्षमा चाहेत अछि.जवाब देंहटाएं
अहींक,
मनोरंजन कुमार झा.
दिल्ली.
kichhu sthayi samadhan hebak chahi. pichla beruka barhik rahat ekhan dhari baki achhi.जवाब देंहटाएं


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 5 दिसंबर 2011
मिथिलाक गुणगान
2 टिप्पणियां:
मन्नु जी। बड्ड नीक लागल अपनेक कविता- मिथिलाक गुणगान। संगहि, एहन तरहक ब्लॉग बनाकए अकर साहित्यिक सौन्दर्य बढाबयमें अहांक सहयोग अति सराहनीय अछि। बड्ड प्रसन्न छी हम अहांक ब्लॉग देखिकए, धन्यवाद , बधाइ आ शुभकामना सहित---- हम --- भास्कर झाजवाब देंहटाएंउत्तर
BHASKARANAND JHA जी, हमर अहोभाग्य जए अपने केँ हमर कविता नीक लागल , आ ब्लोगक गप्प से ई ब्लॉग हमर कहाँ अपन सभ गोते केँ अछि, सभ मैथिलपुत्र केँ अछि |हटाएं
अपनेक स्नेह आ सराहना केँ लेल सादर धन्यवाद |


text:
जनकपुर: नेपाल सरकार द्वारा देल जायवला विद्यापति पुरस्कारक घोषणा भ' गेल अछि. एहि पुरस्कारक तहति पांच विधा मे उल्लेखनीय कार्य हेतु प्रतिवर्ष 5 गोटे कें सम्मानित कएल जाइछ.
एहि वर्षक लेल विद्यापति मैथिली साहित्य पुरस्कार जनकपुरक रामानंद युवा क्लब कें, विद्यापति मैथिली कला-संस्कृति पुरस्कार श्याम सुंदर यादव कें, विद्यापति मैथिली अनुसंधान पुरस्कार डॉ वासुदेव लाल दास कें, विद्यापति मैथिली पाण्डुलिपि पुरस्कार चन्द्रशेखर लाल शेखर कें ओ विद्यापति मैथिली अनुवाद पुरस्कार धीरेंद्र प्रेमर्षि कें देल जयबाक घोषणा भेल अछि. साहित्य पुरस्कार लेल २ लाख टाका तथा शेष चारि हेतु १ लाख टाका पुरस्कार राशि राखल गेल अछि.
Tags: हालचाल हालचाल : ओहिपार


text: मुख्यमंत्री नीतीश कुमार अपन साढ़े चार साल क कार्यकाल क शुक्र दिन सरकारी रिपोर्ट कार्ड जारी करि देलथि। एहि कार्ड कए मुख्यमंत्री क विकास कार्ड कहब गलत नहि होएत। इ रिपोर्ट कार्ड पूरा किताब अछि, जाहि मे नीतीश क कार्यकाल क काजक ब्योरा देल गेल अछि। इ सरकार क आखिरी रिपोर्ट कार्ड छी। रिपोर्ट कार्ड कए जारी करबा लेल आयोजित समारोह मे मुख्यमंत्री नीतीश कुमार, उप-मुख्यमंत्री सुशील कुमार मोदी, सहकारिता मंत्री गिरिराज सिंह, पशुपालन मंत्री सहित कईटा अन्य मंत्री आ अधिकारी मौजूद छलाह। रिपोर्ट कार्ड मे जे हुए लेकिन नीतीश कुमार अपन एकटा वादा जरूर पूरा केलथि जे ओ हर साल अपन सरकारक रिपोर्ट कार्ड जनताक बीच रखलथि, देखबाक अछि जे बिहार मे आब जे सरकार आउत ओ एहि प्रथा कए आगू ल जाएत या खत्म करि देत। किया कि लाख दावा क बावजूद विपक्ष सरकारी रिपोर्ट कार्ड क जबाव मे अपन रिपोर्ट कार्ड तैयार नहि कए सकल अछि।


text:
वर्ष 2005 कें बाद ई पहिल मौका अछि जखन लोजपा 100 सं बेसी सीट पर चुनाव लड़य जा रहल अछि। वर्ष 2010 मे 75 वा 2015 मे 42 सीट पर ओकर पहलवान मैदान मे उतरल छल। अहि बेर पार्टीक ऐलान अछि जे ओ 143 सीट पर तैयारी केने अछि। जखन कतै उम्मीदवार कें ओ मैदान मे उतरता ई अखन तय नहि अछि। एते जरूर अछि जे 100 सं बेसी सीट पर ओ लड़त। अहि तरहे देखि त’ लंबा समय बाद ओ बेसी सीट पर चुनाव लड़य जा रहल अछि। ई सेहो एकटा कारण अछि जे पार्टीक प्रत्याशिक चयन कें ल’ बहुत मंथन चैल रहल अछि।
ई सेहो एकटा कारण अछि जे प्रत्याशिक चनय मे विलंब भ’ रहल अछि। पहिल चरणक सूची नामांकन दाखिल करबाक अंतिम तारीख आठ अक्टूबर कें पार्टी जारी केने छल। पहिल चरण मे ओकर 42 उम्मीदवार मैदान मे अछि। बेसी सीट पर लड़बाक बाद ओकरा कतै सफलता मिलैत अछि, ई त’ चुनाव परिणाम बताओत। मुदा पार्टी कार्यकर्ता मे उत्साह अछि। बेसी-सं बेसी पार्टी कार्यकता कें टिकट भेटल अछि।
असगर लड़ी क’ जीतल छल बेसी सीट
पिछला रिकॉर्ड देखि त’ असगर लड़ी क’ लोजपा बेसी सीट प्राप्त केने छल। वर्ष 2000 मे पार्टीक गठन कें बाद पहिल बेर फरवरी 2005 मे बिहार विधानसभाक चुनाव लड़ने छल। ओहि चुनाव मे लोजपा कें कोनो दल सं गठबंधन नहि छल, मुदा कांग्रेस सं ओकर तालमेल जरूर छल। 2005 मे 178 सीट पर ओ चुनाव लड़ल आ 29 पर विजयी भेल। अतै सीट फेर लोजपा कें अखन-धरी प्राप्त नहि भेल। वर्ष 2005 अक्टूबर-नवंबर मे भेल चुनाव मे लोजपा 10 सीट जितने छल, तखन ओ 203 सीट पर उम्मीदवार उतारने छल । 2010 मे ओकर राजद सं गठबंधन छल, जाहिमे ओकरा 75 सीट भेटल। अहि चुनाव मे लोजपा कें तीन उम्मीदवार विधानसभा पहुँचल छल। ओतय 2015 मे एनडीए कें संग लोजपा छल आ ओ 42 सीट पर लड़ल, जाहिमे ओकरा दू पर सफलता भेटल।


text:
दड़िभंगा/कलकत्ता: दूरस्थ शिक्षा मे मैथिली हेतु प्रवासी लोकनि साकांक्ष भेलाह अछि. ललित नारायण मिथिला विश्वविद्यालय मे एखन धरि दूरस्थ शिक्षा मे मैथिली कें स्थान नहि देल जायब अजगुत लगैछ। तखन आशा जागल अछि. मिथिला सांस्कृतिक परिषद्, कोलकाता द्वारा 2 अक्टूबर 2013 कें लनामिवि दूरस्थ शिक्षा निदेशक कें दूरस्थ शिक्षा मे मैथिली कें शामिल करबाक हेतु पत्र देल गेल छल. पत्रक संग बहुतो प्रवासी मैथिल लोकनिक हस्ताक्षर अंकित पृष्ठ सेहो पठाओल गेल छल. पत्रक प्रति कुलपति ओ कुलाधिपति कें सेहो देल गेल छल. विश्वविद्यालयक दूरस्थ शिक्षा निदेशालय केर 20 नवम्बर कें भेल बैसार मे एहि मामिला पर चर्च भेल मुदा कोनो निर्णय नहि लेल गेल. 22 जनवरी 2014 कें पुनः परिषद्क सचिव मिथिलेश कुमार झा निदेशक कें पत्र लिखलनि. एहि सं पहिने निदेशालय बैसार ओ मिथिला सांस्कृतिक परिषद् केर पत्र सं सम्बंधित समाद स्थानीय मीडिया मे 21-22 नवम्बर कें पसरल रहल.
आब जखन एही मुद्दा पर राइज फॉर मिथिला सेहो जागल अछि आ सांकेतिक धरनाक बाद अनशन पर जयबाक बात क' रहल अछि, सभक नजरि 28 फरवरी कें निदेशालय केर बैसार पर अटकल अछि. (Report: मिथिमीडिया ब्यूरो)
Tags: हालचाल


text: इंदिरा गांधी राष्ट्रीय मुक्त विश्वविद्यालय.. इग्नू सं मैथिलीक पढ़ाई एहि सत्र सं शुरू भs जाएत. इग्नू के नबका सत्र जुलाई सं शुरू होएत. नबका सत्र के लेल दाखिला शुरू अछि. एकरा लेल दरभंगा के क्षेत्रीय कार्यालय के कोड द देल गेल अछि. आ कोड मैथिली के फाउंडेशन कोर्स के लेल अछि. मैथिलीक कोड अछि BMAF-001. एकरे संग भोजपुरी के पढ़ाई सेहो शुरू होएत. भोजपुरी के कोड अछि BBHF-001. उत्तर बिहार के करीब- करीब पूरा इलाका दरभंगा केंद्र के भीतर आबैत अछि. आब स्नातक के पढ़ाई करय वाला छात्र फाउंडेशन कोर्स मे एकटा विषय के रूप मे मैथिली या भोजपुरी राखि सकैत छथि. मैथिली के फाउंजेशन कोर्स मे मैथिली भाषा... साहित्य.. ऐतिहासिक... सांस्कृतिक लोक परंपरा के संग मिथिलाक्षर के सेहो शामिल कएल गेल अछि. इग्नू के पाठ्यक्रम बड़ नीक होएत अछि. एहि ठाम सं पढ़ाई करय वाला छात्र के इग्नू के ओर सं स्टडी मैटेरियल देल जाएत अछि. जे उच्च स्तर के होएत अछि.


text: नई दिल्ली/पटना। भाजपा क राष्ट्रीय अध्यक्ष नितिन गडकरी टीम मे राष्ट्रीय स्वयंसेवक संघ क इच्छानुसार सब ‘खेमाÓ क बीच तालमेल बैसेबाक पूरा प्रयास कैल गेल अछि। टीम मे बिहारी खनक सेहो अछि। प्रदेश कए कायदा स प्रतिनिधित्व भेटल अछि। खास कए रविशंकर प्रसाद आ श्रीमती किरण घई कए प्रमोशन देल गेल अछि। रविशंकर महासचिव आ मुख्य प्रवक्ता बनलाह अछि। श्रीमती घई कए राष्ट्रीय उपाध्यक्ष बनाउल गेल अछि। राजीव प्रताप रूडी आ सैयद शाहनवाज हुसैन कए राष्ट्रीय प्रवक्ता क जिम्मेदारी सौंपल गेल अछि। राष्ट्रीय कार्यकारिणी मे कैलाशपति मिश्र, सुशील कुमार मोदी, मृदुला सिन्हा, शत्रुघ्न सिन्हा, डॉ सीपी ठाकुर, हुक्मदेव नारायण यादव, सुखदा पांडेय, रामजी ऋ षिदेव, गंगा प्रसाद, हरेंद्र प्रताप, रामकृपाल सिन्हा, अमिताभ सिन्हा आ दरभंगाक बेटी पूनम आजाद कए सेहो स्थान भेटल अछि। नंदकिशोर यादव आ चंद्रमोहन राय पिछला बेर सदस्य छलाह, मुदा एहि बेर हुनका स्थान नहि भेट सकल।


text:
नवका- पुरनका लेख सर्च करु...
मिथिलाक सांसद लेताह मैथिली मे शपथ (PHOTOS)
एहि बेरक लोकसभा चुनाव मे जीत क आएल मिथिलाक सांसद सभ लोकसभा आ मंत्री पदक शपथ मैथिली मे लेताह. एहन भरोस मिथिलाक सांसद सभ अखिल भारतीय मिथिला संघ के देलखिन्ह.
अखिल भारतीय मिथिला संघ के तरफ सं वृहस्पति दिन बिहार के सभ सांसद के अभिनंदन कएल गेल. दिल्ली के बिहार भवन मे सांसद सभ सं भेट करि हुनका सभ के
जीत के लेल बधाई देल गेल.
एहि अवसर पर मिथिला के सभ सांसद सं लोकसभा मे सांसदक आ मंत्री पदक शपथ मैथिली मे लेबय के आग्रह कएल गेल.
अखिल भारतीय मिथिला संघ के अध्यक्ष विजय चंद्र झा जीक नेतृत्व मे एकटा प्रतिनिधिमंडल मिथिलाक जेहि सांसद सभ सं मिललखिन्ह ओहि मे वीरेंद्र चौधरी, गिरिराज सिंह, जनार्दन सिंह सिग्रीवाल, तस्लीमुद्दीन, रामाकिशोर सिंह, नित्यानंद राय, हुकुमदेव नारायण यादव, पप्पू यादव, रंजीत रंजन, कीर्ति आजाद आओर अजय निषाद शामिल छथिन्ह.
अखिल भारतीय मिथिला संघ के प्रतिनिधि मंडल मे अनिल झा, के के झा, संजीव कुमार झा, घूरन झा, पवन सिंह यादव, परमेश्वर सिंह, जियाउर रहमान अशफाक आओर मिहिर कुमार झा शामिल छलखिन्ह.
अखिल भारतीय मिथिला संघ के तरफ सं वृहस्पति दिन बिहार के सभ सांसद के अभिनंदन कएल गेल. दिल्ली के बिहार भवन मे सांसद सभ सं भेट करि हुनका सभ के
जीत के लेल बधाई देल गेल.
एहि अवसर पर मिथिला के सभ सांसद सं लोकसभा मे सांसदक आ मंत्री पदक शपथ मैथिली मे लेबय के आग्रह कएल गेल.
अखिल भारतीय मिथिला संघ के अध्यक्ष विजय चंद्र झा जीक नेतृत्व मे एकटा प्रतिनिधिमंडल मिथिलाक जेहि सांसद सभ सं मिललखिन्ह ओहि मे वीरेंद्र चौधरी, गिरिराज सिंह, जनार्दन सिंह सिग्रीवाल, तस्लीमुद्दीन, रामाकिशोर सिंह, नित्यानंद राय, हुकुमदेव नारायण यादव, पप्पू यादव, रंजीत रंजन, कीर्ति आजाद आओर अजय निषाद शामिल छथिन्ह.
अखिल भारतीय मिथिला संघ के प्रतिनिधि मंडल मे अनिल झा, के के झा, संजीव कुमार झा, घूरन झा, पवन सिंह यादव, परमेश्वर सिंह, जियाउर रहमान अशफाक आओर मिहिर कुमार झा शामिल छलखिन्ह.
सदस्यता लें टिप्पणियाँ भेजें (Atom)


text:
खास बात ई अछि कि मुख्यमंत्री नीतीश कुमार अप्पन बेटा स' लगभग 4 गुना कम संपत्ति के मालिक छैथ। हुनकर बेटा निशांत लग़ 2,36,00,330 टाका केर चल-अचल संपत्ति छैन्ह। निशांत के चल संपत्ति मे 17 लाख व अचल संपत्ति मे 4.69 लाख टाका बेर बढ़त भेल छैन्ह।
मुख्यमंत्री के बैैंक खाता म' जमा राशि मे पिछ्ला बरख केर तुलना में एहि बरख मामूली बढ़ोतरी भेल छैन्ह। पिछला बरख यानी 2015 मे पटना सचिवालय स्थित हुनकर बैैंक खाता मे 46 हजार, 362 टाका छलैन्ह जे बढ़िके 61 हजार 326 टाका भेल अछि। कम भेलन्हि चल संपत्ति, अचल संपत्ति यथावत छैन्ह। मुख्यमंत्री नीतीश कुमार अप्पन संपत्तिक जे ब्योरा देलन्हि अछि ओहिमे ओ अप्पन 10 गाय आर पांच बछड़ा केर सेहो जिक्र केना छैथ। पिछ्ला साल केर तुलना मे नीतीश केर चल संपत्ति 2.48 लाख टाका कम भेल छैन्ह।
नीतीश कुमार के 40 लाख टाका केर अचल संपत्ति के ब्योरा मे कुनु तरहक बदलाव नहि भेल छैन्ह। ई द्वारका (दिल्ली) केर फ्लैट केर दाम अछि। नीतीश ई फ्लैट 23 अप्रैल, 2004 में 13.38 लाख टाका मे किनना छलाह। अचल संपत्ति केर नाम पर नीतीश लग बस ई फ्लैट अछि।
नीतीश कुमार से करीब 1.79 करोड़ टाका बेसी के संपत्ति हुनकर बेटा निशांत लग छैन्ह। निशांत क' हुनकर माता (स्वर्गीय मंजू सिन्हा) के आर कल्याण बिगहा व हकीकतपुर केर पैतृक संपत्ति भेटल अछि। कल्याण बिगहा के संग-संग जगनपुरा (पटना) मे गैर कृषि भूमि सेहो अछि।
नीतीश कुमार पर एखनहुँ 3.79 लाख केर कर्ज अछि। 2015 मे ई 6.44 लाख छल। नीतीश कुमार विधान परिषद के जरिया कार लोन लेना छलाह। फोर्ड केर इको स्पोर्ट्स कार किनना छलाह। हुनका लग एक सैंट्रो कार सेहो छैन्ह, जे उपहार मे भेटल छैन्ह।


text:
पूर्वांचल आओर बिहार के लोक के सभसं बड़का पावनि छठि पर अहां सभ के शुभकामना. छठि आब बिहार...यूपी टा मे नहि जतय-जतय बिहार-यूपी के लोक रहय छथिन्ह ओतए मनाएल जाएत अछि.
आब त दिल्ली आओर मुम्बई मे सेहो छठि खूब धूमधाम सं मनाएल जाएत अछि. दिल्ली मे यमुना नदी आओर मुम्बई मे समुद्रक कात मे बिहारी-यूपी के लोकक जनसमुद्र अहां के देखा जाएत.
एहि बेर छठि के संझका अर्ध्य...अरक 12 तारीख शुक्रदिन आओर भोरका अर्ध्य 13 नवंबर शनि दिन अछि. 10 तारीख के नहाए खाए छल... आई 11 तारीख गुरुवार के खरना अछि. एक तरह सं छठि खरना सं शुरू भ जाएत अछि.
खरना के दिन सांझ मे गुड़ सं बनल खीर..रोटी आओर फल के प्रसाद लs व्रती के 36 घंटा तक चलय वाला निर्जला व्रत शुरू होएत अछि.
अगिला दिन नदी आ पोखर मे ठाड़ भ डूबैत सूर्य के अरक देल जाएत अछि आओर एकर दोसर दिन भोर मे सेहो नदी-पोखर मे ठाड़ भ उगैत सूर्य के अर्घ्य देल जाएत अछि. उगैत सूर्य के अर्घ्य देबय के संग नारियल...केरा...दोसर फल... ठेकुआ...भुसवा के प्रसादक ग्रहण करय के संग व्रत खत्म होएत अछि.
छठि पावनि मे साफ-सफाई...शुद्धता के विशेष ध्यान राखल जाएत अछि. एकर तैयारी मास दिन पहिने सं शुरू भ जाएत अछि. ठेकुआ...भुसवा के लेल गेहूं-चावल के धोनाए...सुखेनाए... ओकरा नीक सं पूजा घर मे रखनाए... पूजा के सामान सभके नून के संपर्क सं बचा के रखनाए.
गाम-घर मे त लोक पूजा के गेहूं-चावल मशीन मे पीसाबय सं बचय छथिन्ह...घर मे खुद पीसए छथिन्ह. अगर मशीन... आटा मिल मे पीसएबो करय छथिन्ह त एक दिन तय करि देल जाएत अछि ओहि दिन मशीन के नीक सं धो-धा क सिर्फ पूजा के गेहूं-चावल पीसल जाएत अछि.
पूजा के तैयारी के लेल घरक सभ सदस्य के नवका कपड़ा खरीदनाए...महिला सभ के लेल चूड़ी...लहठी आओर श्रृंगारक दोसर सामना खरीदनाए होएत अछि.
चूंकि छठि सं पहिने दीपावली आओर दुर्गापूजा होएत अछि... एहि लेल कहि सकय छी कि मास दिन पहिने सं बाजार मे चहल-पहल बनल रहैत अछि. छठि पावनि के लेल केरा...नारियल...दोसर फल...अरुआ...सुथनी... हल्दी...अर्कक पात...टाब नेबो...कुसिआरक खरीदारी होएत अछि प्रसाद के लेल.
छठि पावनि मे एहि प्रसाद के आ त परात आ फेर छीट्टा...सूप...डगरा आओर कोनिआ मे राखि क पूजा कएल जाएत अछि. नवका कच्चा बांस के बनल एहि सामान के नीक सं धो-धा के राखल जाएत अछि.
एहि बेर बाजार मे महंगाई के असर सेहो देखा रहल अछि. ओना सं पहिनहि सं सभ चीज के रेट हाई अछि मुदा बिहार मे चुनाव आओर पावनि सभ के लsक दाम आओर चढ़ल अछि.
छिट्टा..डगरा के दाम एहि बेर सय-सय रूपया तक चलि गेल अछि.... केरा 200 सं चारि सय टाका तक घौर मिल रहल अछि. बाजार मे ओना खूब केरा गिरल अछि...मुदा रेट कम नहि भ रहल अछि.
(Photos:Hasan Jawed)
एकटा बात आओर ई जे छठि के समय छठि मईया के गीत सभ के कैसेटक...सीडी...एमपी थ्री के मांग सेहो बढ़ि जाएत अछि. जतए जाउ छठि के गीत सुनए लेल जरूर मिल जाएत. ओहि मे शारदा सिन्हा जीक गीत त जरूर.
आमतौर पर कहल जाएत अछि जे लोक उगैत सूर्य के गोर लागैत अछि...चढ़ैत चीज के दुनिया प्रणाम करैत अछि. मुदा छठि एहन पावनि अछि जेहि मे डूबैत सूर्य के सेहो प्रणाम कएल जाएत अछि.
त अहां सभ के लेल ई छठि सभ तरह सुख-समृद्धि ल क आबय... छठि मइया सं इहे कामना अछि.


text:
या देवी सर्वभूतेषु माँ गौरी रूपेण संस्थिता।
नमस्तस्यै नमस्तस्यै नमस्तस्यै नमो नम:।।
आइ नवरात्र केर आठम दिन अछि. महाष्टमीक दिन महागौरी केर पूजा केर विशेष विधान अछि. मां गौरी कें शिव केर अर्धागनी आ गणेश केर माय रूप मे चिन्हल जाइत अछि. महागौरी केर शक्ति अमोघ आ सद्यः फलदायिनी अछि. हिनक उपासना सं पूर्वसंचित पाप सेहो विनष्ट भ' जाइत अछि. भगवती महागौरी वृषभ केर पीठ पर विराजमान छथि, जिनक मस्तक पर चन्द्र केर मुकुट छनि. अपन चारि भुजा मे शंख, चक्र, धनुष आ बाण धारण कयने छथि. महाष्टमी कें पूजनोत्सव केर अलगे धूम रहैत अछि.
Tags: पावनि-तिहार


text:
आजुक युगमे विद्वता प्रदर्शित करबाक अभिलाषा सबकें होयत अछि. विद्वताक प्रदर्शन जीवनक प्रत्येक क्षेत्रमे कएल जाएत अछि. साहित्य जीवनक प्रमुख क्षेत्र मानल जायत अछि जाहिमे अपन मोनक भावकें व्यंजित-अभिव्यंजित करबाक सदति यथेष्ट चेष्ट होयत आबि रहल अछि. विकसित मानव के लेल दुरुहतासं भरल मोटका मोटका पोथी लिखल जा रहल अछि. परिणामतः मैथिली बाल साहित्य ओतेक समृद्ध नहि भ’ सकल जतेक कि होएबाक छल. मुदा एहि सबसं फ़राक, बाल-व्यक्तित्वक समुचित विकासमे बाल-साहित्यक संग संग मातृभाषाक असीम महत्ताकें बुझैत कवि मिथिलेश कुमार झा मैथिलीमे बाल-साहित्यक खाली भंडारकें भरबाक भागीरथी प्रयास सराहनीय आ प्रशंसनीय अछि. मिथिलेश जीक सुन्नर हॄदय नेना-भुटका सबहक प्रति जागल स्नेह, प्रेम, लगाव, वात्सल्य आदि मानवीय भावनाक सारस्वत तत्वसं परिपूर्ण अछि. शिक्षण वृत्तिक परिणामे एहि कवि केर हृदय शिशु स्नेहसं रसाप्लावित अछि जकरे चरमोत्कर्षक रचनात्मक ओ काव्यात्मक परिणाम थिक “सोना आखर”. एहि समीक्षाधीन कविता संग्रहक प्रकाशकीयमे फ़रिछा क’ कहल गेल अछि —
“धिया-पुता कोनो भाषा, साहित्य, संस्कॄति, समाज ओ राष्ट्रक भविष्य होयत अछि. तैं धिया- पुताक संस्कार, विचार, व्यवहार आदि पर समुचित ध्यान देब आवश्यक.“
समकालीन मैथिली साहित्यक धरा-धाम पर मिथिलेश झा जीक कविक रूपमे अवतरण अनायास नहि. प्रारंभहिसं हुनक मैथिली आ हिन्दी बाल कविता, बाल-कथा, कविता, कथा, गीत, गजल, साक्षात्कार, आन साहित्यिक ओ गैर-साहित्यिक निबंध आदि विभिन्न पत्र-पत्रिकामे प्रकाशित होयत रहल अछि. काव्यात्मक प्रतिभा बले हुनका मिथिला सांस्कृतिक परिषद, कोलकाताक तीन गोट स्मारिका (स्वर्ण जयंती विशेषांक सहित) केर सम्पादन करबाक श्रेय प्राप्त छनि. संगे, श्री मिथिलाकें सह-सम्पादनक रूपमे हुनक योगदान उल्लेखनीय अछि.
कुल 23 गोट बाल कवितासं सुसज्जित आ सुवर्णित “सोना आखर” मिथिलेश जीक पहिल बाल-कविता संग्रह थीक जेकि प्रकृति ओ परिवेश आ ओकर सौन्दर्य, सामाजिक परम्परा आ परिवारिक संस्कार, जीवन मूल्य आ नैतिकता, देशप्रेमक भावना आदि जेहन गंभीर विषय-वस्तु पर केन्द्रित अछि. एहि कविता संग्रहक पहिल कविता “कोईलीक अंडा” बाल मोनमे सहक जिज्ञासा समुपस्थित करैत अछि. बोधगम्य शब्द संयोजनक माध्यमे कोईली आ कौआक संदर्भक माधयमे नैतिक शिक्षा दs रहल अछि. “कौआ” प्रवॄत्ति पर गहीर दॄष्टिपात कएल गेल अछि. समाजमे अधलाह व्यक्ति उत्कृष्ट बनबाक कतबो दंभ भरैत रहय, हुनक क्षद्म रूप आ व्यवहार अंततोगत्वा जगजाहिर भs जायत अछि. एहने व्यक्तिक अधोगति निश्चित अछि. एकटा नीक शिक्षाके ध्यानमे राखि लिखल ई कविता बहुत शिक्षाप्रद अछि-
“सेवत लागल कौआ
कोईलीक अंडा
बच्चा बहरायल तें
फ़ूटि गेल भंडा।“
“मोतीक बरखा” मे प्रकृतिक सौन्दर्यक एकटा अनुपम दृष्य परिदर्शित होयत अछि. कटु यथार्थक परिवेशमे तप्त आ दग्ध हृदयकें जहन प्रेम, सहानुभूति आ मधुर शब्दक फ़ुहाड़ पड़ैत छैक तहन भावनात्मक रूपे कतेक हर्ष भेटैत छैक तकर नीक उदहारण भेट रहल अछि निम्न पांतिमे-
“रौदो उगल छै
बुन्नी पड़ै छै.
रौदी मे चम-चम
मोती झड़ै छै.“
रौदमे पड़ैत बुन्नी द्वारा प्रस्तुत सुन्नर चित्र बच्चे नहि, प्रत्येक मनुखक हृदयमे अपना प्रति अनुराग उत्पन्न क’ दैत अछि!
“एकता मे बल” एकताक भावनामे विश्वास व्यक्त-अभिव्यक्त अछि. “डेगा-डेगा” चलैत जीवन पथ पर सदति चलबाक आ कटहा कुकुरसं सावधान रहबाक सनेस देल गेल अछि. “बकुला ध्यान” माध्यमे शिक्षा दैत कहैत छथि-
‘अहूं सब बौआ दS लिअS
ई हमर बात के कान-
पढब-हुनब अहूं एहिना
लगा नित्य बकुला ध्यान.“
“पढुआ बौआ” देशमे चलि रहल सर्वशिक्षा अभियानक नाराकें आओर सशक्त करैत शिक्षाप्रिय कविक बाल मोन कहि उठैत अछि-
“हमहुं स्कूल जेबै
पढुआ बाबू हेबै
बाबाक दुलरुआ हम
देशक मान बढेबै.“
उक्त कवितामे देशप्रेमक भावना, शिक्षाक प्रति आदर व्यक्त भेल अछि. संगे, बच्चाकें “देश समाजक “रखबार” कहल गेल अछि. ओहि ठाम एकटा आओर कविता “ हमहुं सिपाही बनबै”मे शिशु हॄदय मे देशभक्तिक भावना अभिव्यक्त भेल अछि. जागरुकता, देशप्रेम ओ सेवा आदिक तत्व परिलक्षित भेल अछि-
“माय हमरा बंदूक कीनि दे
हमहुं सीपाही बनबै.
पहिरि कS टोप, बूट आ बरदी
दुश्मन पर से तनबै.“
‘देखू-देखू बानरक खेल” पढला सं किनको गमैया परिवेशकक सहज स्मरण भ' जेतनि. बानर द्वारा देखायल जा रहल किसिम किसिमकें खेल बाल मोनमे एक तरहक हर्खक तरंग आनि दैत अछि जेकि आई आयनॉक्स वा मल्टिप्लेक्समे सिनेमा देखलो ओ नैसर्गिक आनन्द नहि भेट पाबैत अछि.
“गामक पेठिया”मे गामक हाट बजारक परिदॄश्य समुपस्थित कएल गेल अछि. पांति पढलाक बाद गामसं कटल पाठक केर मन मस्तिष्क पर गामक पेठिया सहजे उकड़ि जायत अछि. कवि पेठियाकें विभिन्न प्रकारक वस्तुक केर खरीद बिक्रीक संगे आपसी भेंट-घाटक सहज माध्यम सेहो मानि रहल छैथ –
“केन-बेच लए लोक जुटल छल,
परस्पर भेटों-घांट.“
बच्चा भविष्यक धरोहर छी. देशक प्राण शक्ति छी. राग-द्वेष, छल कपट्सं दूर बाल मोन निश्छल, निर्मल आ कोमल होयछ. “हम वीर बालक“मे जातीयता आ धर्मक बंधनसं मुक्त बाल महत्व पर हुनक दॄष्टि समीचीन प्रतीत भ रहल अछि, जहन ओ कहैत छैथ-
“हमहीं भविष्य
देशक उज्ज्वल
हम बालक छी
निर्मल निश्छल.“
“अज्ञान तिमिरमे नहि बौआह”, ‘कामना” आ संग्रहक अन्तिम कविता “सोना आखर” कविक उच्च विचारक कसौटी अछि जाहिमे बाललीला मादे अपन वैचारिकता, दृष्टिकोण, गहीर भाव आदि व्यक्त केने छैथ. “अज्ञान तिमिरमे नहि बौआह”मे बाल मन आब मानव मन बनि गेल अछि कविक लेल. गामक बाट पकड़ने बच्चा आब विज्ञानक बाट ध’ लेने अछि. मुदा तइयो कविक बाल प्रेम एहि प्रकारे ललकारा दs रहल अछि-
“मानव, तों विज्ञानक बाट पर
“मानव, तों विज्ञानक बाट पर
सदिखन आगू बढिते जाह,
नहि थाकह तों, न हारि बैसह,
पौरुष-शक्ति सं आगू बढह,
आगू बढि कर्तव्य करह,
फ़ल भेटतह, तों नहि अगुताह.“
देशदशाक चित्रणक संगे समसामयिकता परिवेशक नीक उदाहरण भेट रहल अछि उनक कवितामे मानवता ओ समाजक प्रति हुनक गंभीरता ओ प्रतिद्धताक एकटा छोट छिन नमूना अछि “कामना” जाहिमे ओ अपन समाजक, अपन राष्ट्रक विकासक लेल कामना कs रहल छैथ –
मानव-मानवमे नेह बढय
आर राग-द्वेष केर हो अन्त.
सबहक हित हो, सभकें सुख हो
पीड़ा दीनता केर हो अन्त”
उपरोक्त पांतिं सहज रूपे कविगुरु रावीन्द्रनाथ ठाकुरक कविता “व्हेयर द माइन्ड इज विदाउट फ़ीयर “आ भारतीय दर्शनमे व्याख्यायित “सर्वे भवन्तु सुखिनः सर्वे सन्तु निरामया. सर्वे भद्राणि पश्यन्तु मा कश्चित् दुःखभाग् भवेत्“ केर महत उदघोष इयाद आबि जायत अछि.
“सोना आखर” कवितामे शिशुक नियमित दिनचर्याकें सम्यक रूपेन करबाक सीख देल गेल अछि. वस्तुत: ई कविता अनुदेशात्मक कविता थीक. एहि कवितामे समयक महत्व पर इजोत देल गेल अछि. कविता दूटा अन्तिम पांति बहुत किछु कहि रहल अछि –
“समय पकड़ि बुधियार कहाबी,
छोड़ि समय ‘बकलेलहा-भाइ’"
उक्त कवितामे “बकलेलहा-भाइ”के रूपमे कवि केर जीनगीक आत्मपरक तत्वक अनुभूति कएल जा सकैत अछि.
एहि प्रकारे मिथिलेश झा जीक समस्त कविता पर गहन चिन्तन, मनन आ मंथन कएलाक बाद हम कहि सकैत छी जे हुनक कवितामे एक दिस शिशु प्रति प्रेम आ अनुराग अछि, शिशु सरोकारक शिक्षा अछि, गमैया परिवेशक उपस्थिति अछि, गाम घरक संस्कृति अछि त दोसर दिस देशप्रेमक गहन अनुभूति अछि, सामाजिक सरोकारक चिन्तन तत्व अछि। “दुइ शब्द” कवि अपने लिखैत छैथ जे
“कविता सभमे बाल-मनोविज्ञान, नेनाक शब्द-क्षमता, ओकर जिज्ञासु प्रवृति, परिवेश आदिकें ध्यानमे राखि सरल शब्द, तुकान्त शैली आदिक प्रयोग कएल गेल अछि. कविता सभक द्वारा परिवेश, प्रकृति, परंपरा, इतिहास, ठेठ शब्द, सामाजिक व्यवहार, दैनिक क्रियाकलाप, जीवन मूल्य, कर्तव्य, ओज एवं वीरताक भावना आदिकें रुचिगर रीतें प्रस्तुत करबाक चेष्टा कएल गेल अछि.“
अन्तमे कही त’ आबय बला समयमे मिथिलेश जीक “सोना आखर’क रूपमे ई योगदान मैथिली बाल-साहित्यमे अविस्मरणीय मानल जायत. संग्रहमे प्रस्तुत कवितामे बाल- मनक निर्मलता ओ निश्छलताक चासनी त’ अछिए, एकर प्रवाहमयता एवं गीतात्मकत सौन्दर्य अप्रतिम अछि. कविता सभमे भाव-गांभिर्यक अलगे रूपमे परिदर्श होयत अछि. कोनो कोनो ठाम आत्मनिष्ठमूलक भावना व्यक्त-अभिव्यक्त भेल अछि. संग्रहक भाषा ‘सहज, रुचिगर आ बोधगम्य’ अछि.
मिथिलेशजीकें हार्दिक शुभकामना दैत हुनक अगिला काव्य-संग्रहक प्रतीक्षा मे…
सोना आखर (बाल कविता संग्रह)
कवि - मिथिलेश कुमार झा
ज्ञानदीप प्रकाशन
प्रकाशन वर्ष- 2013
दाम- 20 टाका


text:
मोदी जी एहि बात सं इनकार करलखिन्ह जे ओ पुलिस जांच के प्रभावित करय के कोशिश करि रहल छथिन्ह . मुख्यमंत्री के भेजय अपन पत्र मे अपनाके पाक-साफ बतौलखिन्ह.
नवका- पुरनका लेख सर्च करु...
रूपम-केसरी मामलाक जांच सीबीआई करत
खबर आबि रहल अछि जे पूर्णिया विधायक राजकिशोर केसरी हत्या मामला केर जांच सीबीआई करत. सीबीआई सं जांच कराबय पर मुख्यमंत्री नीतीश कुमार सहमत भ गेलाह. सीबीआई जांच के लsक राज्य मे जोर-शोर सं मांग उठि रहल छल.
एहि मांग पर तखन आओर जोर पड़ल जखन खुद उप-मुख्यमंत्री सुशील कुमार मोदी आओर पूर्णिया सं एमपी उदय सिंह जी सेहोसीबीआई जांच के मांग करि देलखिन्ह. विपक्षी पार्टी सभ सेहो एहि पर जोर द रहल छल.
मोदी जी एहि बात सं इनकार करलखिन्ह जे ओ पुलिस जांच के प्रभावित करय के कोशिश करि रहल छथिन्ह . मुख्यमंत्री के भेजय अपन पत्र मे अपनाके पाक-साफ बतौलखिन्ह.
एम्हर रूपम पाठक के पति अशोक पाठक जीक कहनाय छनि जे रूपम पाठक विधायक जीक खिलाफ अपन केस दबाव मे वापस लेने छलीह. ओ रूपम के पक्ष मे ठाड़ भ रूपम के सही ठहरौलखिन्ह.
ओना एहि मामला पर सीबीआई जांच के मांग के लsक आई दिन भर पटना के राजनीतिक पारा गर्म रहल. महिला सभ रूपम के पक्ष मे प्रदर्शन सेहो कएलीह. सामाजिक कार्यकर्ता सभ सेहो रूपम के पक्ष मे आगा अएलीह.
पटना हाई कोर्ट के किछ वकील रूपम पाठक के पक्ष मे आबि कानूनी मदद देबय के बात सेहो कहलखिन्ह. जे होए सरकार आब सीबीआई जांच के मांग मानि लेलक अछि.
सदस्यता लें टिप्पणियाँ भेजें (Atom)


text:
गौतम ऋषि
गौतम ऋषि वैद्धिक कालक मुल सप्तर्षि मध्यक पहिल ऋषि छथि । उनकर पिताक नाम रहुगुणा छल । ई ऋषिके गौतम गौत्रक गोत्र प्रवर्तक कही चिनैत अछि । महर्षी गौतम वैद्धिक कालक मुल सप्तर्षि मध्यक पहिल ऋषि छथि । वास्तवमे उच्चारणमे गौतम उनकर वास्तविक नाम गोतम छी । गोतमक नामसँ गोतम गाण बनल अछि । वास्तविक नाम गोतम भेला वापत प्रचलनमे गौतम कहै सबदिश गौतमनै उल्लेख भेल पावैत अछि । संस्कृत ग्रन्थ मानभन्तरक सातौं भल्युममे उल्लेख तथ्यके जर्मन मानवशास्त्री म्याक्स मुलर अपन खोजमे अहिना उल्लेख केने अछि :- [१]
- " महर्षि गौतम वैद्धिक कालका एक प्रख्यात महर्षि छल । ओ हिन्दू धर्मक मन्त्रसभक प्रतिपादक सेहो छल । त्हिल हुनका वैद्धिक कालमा मन्त्रद्रष्टा कहै चिनैत छल ।"
वास्तवमे ई तथ्य प्रमाणित करैत अछि कि महर्षि गौतम महान, प्रतापी आ ऋषिसभक सेहो महर्षि छल । ओ हिन्दू धर्ममे प्रयोग भेल कतिपय मन्त्रसभक मुख्य प्रतिपादक सहो छल । ओ ओहि समयमे मन्त्रक प्रवर्तन केने छल । तहिसँ हुनका वैद्धिक कालमे मन्त्रक पिता कहै चिनैत् छल ।[१] मानवशास्त्री मुलरकै खोज अनुसार गौतम महर्षिक बारेमे ऋगवेदमे सेहो उल्लेख अछि । मुलर अपन खोजमे लिखने अछि :-[१] "ऋगवेदमे बहुत शुक्तिसभ अछि जे महर्षि गौतमक नाम आ जिवनक कुछ पक्षक बारेमे उल्लेख केने अछि ।" ई तथ्यसँ सेहो प्रमाणित होएत अछि कि वास्तवमे महर्षि गौतम अत्यन्त प्रभावशाली आ सिद्ध महर्षि छल । ऋगवेदक तमाम शुक्तिसभ उनकर महानता आ जिवनीक व्याख्या कएल गेल अछि । देवि भागवतमे सेहो महर्षि गौतमक बारेमे बहुत बातसभ उल्लेख कएल गेल मिलैत अछि । अपन खोजमे मुलर लिखाने अछि :-[१]
- "देवि भागवतक अनुशार प्राचिन कालक गोदावरी नदीक नाम सेहो महर्षि गौतमसग जोडने अछि अर्थात गोदावरी नदीक नाम सेहो महर्षि गौतमक नामसँ जुराएर राखने अछि ।"
ई तथ्य बताएल अनुसार गोतावरी नदी प्राचिन मिथिला नजिक परै वाला मिथिला उपवन होएत बहैत् छल । ई नदी आ गंगा नदी प्राचिनकालमे करिब संगसंगै भऽ बहैत छल । ओहि समयक अत्यन्त पवित्र नदी मानैवाला गोदावरी नदीक नाम सेहो महर्षि गौतमक नामसँ राखने छल । ऋगवेदक अनुसार महर्षि गौतम राहुगाणाक बेटा छल । राहुगाना अङ्गिराक सन्तती छल । महर्षि गौतमक तीन बेटा छल ।[१]
महर्षि गौतमक विवाह[सम्पादन करी]
वैद्धिक ग्रन्थसभ आ विभिन्न विद्वानसभ विभिन्न कालखण्डमे कएल खोज अनुसन्धान अनुसार महर्षि गौतमक दुई विवाह भेल पुष्टी होएत अछि । कियाकी उनकर प्रख्यात पत्नी अहिल्यासँ एक मात्र सन्तान सतानन्दक जन्म भेल बताने अछि मुदा ओसँ पहिल उनकर दुई अन्य बेटा वामदेव आ नोधास रहल सब उल्लेख केने अछि । ई दुई पुत्रक बारेमे बहुत लाम्बा वर्णन कएल गेल पावैत अछि ।


text: दिल्ली मे रहय वाला लोक के लेल एकटा संदेश अछि. भारतीय जनसंचार संस्थान (IIMC) के हिंदी पत्रकारिता विभाग 24 सितम्बर (गुरुवार) के 11 बजे सं 1 बजे दिन तक "हिंदी का भविष्य और भविष्य की हिंदी" विषय पर एकटा सेमिनार करि रहल अछि. एहि गोष्ठी में कमर वहीद नकवी, राहुल देव, श्रवण गर्ग, मधुसुदन आनंद आओर गोविन्द सिंहजी अपन विचार रखताह. ओना त एहि गोष्ठी के मैथिली... मिथिला सं कोनो लेना-देना नहि अछि मुदा चूंकि हम एहि संस्थान सं पढ़ने छी ताहि लेल एहिठाम सं कनि बेसि लगाव अछि. संगहि संग हेलो मिथिला परिवार के कइटा सदस्य सेहो आईआईएमसी सं जुड़ल छथिन्ह...आओर एहि ठाम सं पढ़ि नीक-नीक संस्थान मे पत्रकारिता के एकटा नव आयाम द रहल छथिन्ह.


text:
नवका- पुरनका लेख सर्च करु...
गब्बर केर इंसाफ...
देश मे चारु कात हाहाकार मचल रहैत अछि. लोक महंगाई... हिंसा... लूटपाट... रिश्वत... अफसरशाही... मिलावटखोरी... अराजकता... अव्यवस्था... घोटाला आओर भ्रष्टाचार सं परेशान रहैत अछि. त्राहि-त्राहि करैत रहैत अछि.
एहि संकट... दुख के कोनो हल नहि दिखय छनि. अंधेरगर्दी सं निकलय के कोनो रास्ता नहि दिखाए छनि. एहि सभ सं तंग आबि एकटा बैसार कएल जाएत अछि.
बैसार मे फैसला होएत अछि जे सभ लोक के गब्बर सिंह के पास चलिsक फरियाद करबाक चाही. एकटा गब्बरे सिंह एहन छैथि जिनकर धाक सभ ठाम चलय छनि...आओर लोक हुनकर कहल के टालए के हिम्मत नहि करि सकैत अछि.
गब्बर सिंह आब ओ पुरनका गब्बर सिंह नहि रहि गेल छल. समय- काल के अनुसार हुनकर चोला बदलि गेल छल. एहि उम्र मे अएला के बाद गब्बर के ज्ञानक प्राप्ति भ गेल छलन्हि आओर ओ खुद देश...समाजक एहि हाल सं दुखि छलाह.
मुदा ओ खुद पहल नहि करय चाहय छलाह. ओ चाहय छलाह जे दू-चारिटा लोक हुनका ठाम आबि एहि मुद्दा के उठा सुलझाबय के रिक्वेस्ट करथिन्ह त ओ किछ ठोस कदम उठाबय के कोशिश करथिन्ह.
खुद आगां बढला सं ओ महत्व नहि रहि जाएत अछि. एहि लेल ओ अपन पू्र्व डकैत जिनका सेहो गब्बर जका ज्ञानक प्राप्त भ गेल छलन्हि...किछ चेला सभ के ... शिष्य सभ के सभ ठाम खेराs देने छलखिन्ह.
गब्बर के कार्यकर्ता सभ अपन-अपन मुहिम मे लागि गेलाह. मिशन के सफलता सेहो हाथ लागल. तंग-परेशान लोक सभ गब्बर सिंह के दरबार मे गुहार लगाबय लेल तैयार भ गेलाह.
ज्ञानप्राप्ति के बाद गब्बर सेहो रामगढ़ के जंगल छोड़ि इंद्रप्रस्थक भव्य सुरक्षित कोठी मे रहय लागल छलाह. एहि ठाम दरबार लागैत छल. लोक सभ के दुख-दर्द दूर करय के कोशिश कएल जाएत छल.
एतबा होएतहुं गब्बर सिंह बड़ दिन सं अपना के साइडलाइन जकां सेहो महसूस करैत छलाह. सक्रिय राजनीति सं अपना के दूर पाबय छलाह. ओ चाहय छलाह जे सत्ता हाथ मे नहि रहितौं किंगमेकर के भूमिका मे त रहबाके चाही.
आओर ई त मन मांगल मुराद जकां छल. लोक सभ के परेशानी दूर करय के नाम पर अपना के फेर सं चमकाबय के. अपन धाक जमाबय के. लोक के सामने गॉडफादर जकां बनय के.
तय दिन त्रस्त लोक के प्रतिनिधि सभ गब्बर के दरबार मे हाजिर भेलाह. अपन दरबार मे आण जनता के ... विवश लोक के... दुखी... परेशान लोक के नुमाइंदा सभ के आबय के खबर सुनि गब्बर भीतरे-भीतर खूब प्रसन्न भेलाह.
गब्बर सिंह दरबाह मे हाजिर भेलखिन्ह. लोक सभ दुखी मन सं अपन व्यथाक बखान करखिन्ह. कोनो प्रतिनिधि हिंसा...लूटपाट...कायदा-कानून के मुद्दा उठौलखिन्ह त कोनो प्रतिनिधि महंगाई...रिश्वत...घोटाला आओर भ्रष्टाचार के.
ई सभ सुनतहि गब्बर सिंह तमसा गेलाह आओर जोर सं चिल्लैलाह... आएं... अहां सभ ई की कहि रहल छी. ई सभ करयवाला कतेक लोक अछि? घोटाला... भ्रष्टाचार करय वाला कतेक लोक अछि ?
स्विस बैंक मे पाए-टका जमा करय वाला कतेक लोक अछि? लाइसेंस फी के नाम पर टका बनाबए वाला कतेक लोक अछि? कतेक लोक अछि? आएं... बताउ... चुप किएक छी अहां सभ?
कतेक लोक अछि? दूटा... चारिटा... दसटा... सयटा... हजारटा... कतेक अछि? मुदा अहां सभ कतेक छी...करोड़ों. ई कतेक शर्म के गप अछि जे मुट्ठी भर लोक अहां सभ के मूर्ख बनौने अछि.
अहां सभ के बुरबक बना पाए बना रहल अछि आओर अहां सभ हाथ-पर -हाथ धरि बैसल छी. कतेक दिन तक ऐना चलत? सभ किछ ऊपरे वाला पर नहि छोड़ल जा सकैत अछि. किछ अहुंके करय पड़त.
धिक्कार अछि अहां सभ पर... ककरा सं डरय छी अहां सभ? किएक डरय छी अहां सभ? कि अहां सभ सेहो ओहि मे भागीदार छी जे दुबकल छी. अगर नहि त दबल नहि रहुं. आगां आउ.
डरु नहि... किएक त... जे डरि गेल समझु मरि गेल. हिम्मत जुटाउ अपना मे अहां. हम छी नहि. हमरा रहैत अहां सभ के डरय के कोनो जरूरत नहि अछि. आबहुं जागु... अखनो नहि जागब त सुतले रहि जाएब.
एकरा सभ के उठा फेंकु...कुर्सी सं उठा भगाउ. अगर ओना नहि मानैत अछि त आंदोलन करु...सत्याग्रह करु...नहि त सरकार के चुनाव के लेल विवश करि दिअ. लोकतंत्र मे वोट अहांके बड़का हथियार अछि.
गब्बर के जोश भरल एहि भाषण के सुनि लोक सभ सेहो जोश मे आबि गेलाह. लोक सभ के अंग -अंग फरकय लगलन्हि. गब्बर सिंह जिन्दाबाद के नारा लगाबैत दरबार सं बाहर निकलय लगलाह.
एम्हर गब्बर एक चुटकी खैनी मुंह मे दबा अपन पाकल मोछ के सहलाबय लगलाह. ई देखि सांभा के आंखि मे सेहो चमकि आबि गेल.
सदस्यता लें टिप्पणियाँ भेजें (Atom)


text:
मशहूर साहित्यकार...कथाकार...उपन्यासकार डॉ उषा किरण खान जीके मैथिलीक साहित्य अकादमी पुरस्कार 2010 देल जाएत. हुनका ई पुरस्कार भामती उपन्यास के लेल देल जाएत.
ई पुरस्कार 15 फरवरी के दिल्ली मे देल जाएत. सम्मान के रूप मे साहित्यकार के एकटा ताम्रफलक... शाल आओर एक लाख रुपया देल जाएत अछि.
उषा किरण जीक कथा-पिहानी गाम-घर के परिवेश मे बुनल रहैत छनि. हिनकर कहानी मे गाम-घरक पाखंड... आडम्बर... मान्यता... संस्कार... रीतिरिवाज... रुढ़ि सभ पर चोट रहय छनि. हिनकर कहानी मिथिलाक
समाज के दर्शन कराबैत रहैत अछि.
हिनकर कथा-कहानी मे एकटा अलगे प्रवाह रहैत छनि. एक बेर पढ़नाय शुरू करय त खत्म करिए के छोड़ब. एकदम सहज रहय छनि. एकदम बोलचाल के भाषा. आओर सभ एकटा पॉजिटिव संदेश लेने रहैत अछि.
उषा किरण जीक कथा-पिहानी मे अहांके बाबा नागार्जुनक...यात्रीजीक छाप देखय लेल मिल सकैत अछि. उषा जी बाबा जीक काफी करीबी सेहो रहलखिन्ह. बाबा के हिनका पर खास आशीर्वाद रहलन्हि.
उषाजी सिर्फ कहानी... उपन्यासे नहि लिखने छथीह. सामाजिक... सांस्कृतिक आओर इतिहास पर सेहो बराबर लिखैत रहय छथीह. सय टा सं बेसि निबंध छपल छनि. मैथिली आओर हिन्दी दूनु भाषा मे लिखय छथीह.
हिनकर जन्म 24 अक्तूबर 1945 के लहेरियासराय...दरभंगा मे भेल छलन्हि. जहां तक पढ़ाई लिखाई के बात अछि उषाजी एमए... पीएचडी कएने छथीह. बी डी इवनिंग कॉलेज मे पढ़ा सेहो चुकल छथीह.
उषा जी आईपीएस अधिकारी रामचन्द्र खान जीक पत्नी छथीह... आओर लहेरियासराय पर केन्द्रित हि्नकर उपन्यास हसीना मंजिल काफी चर्चा मे रहल छनि.
रंगमंच सं सेहो जुड़ल छथीह... निर्माण कला मंच के अध्यक्ष छथीह. मैथिलीक संग हिन्दी... भोजपुरी के विकास के लेल सेहो लागल रहय छथीह. महिला चक्र समिति... सफर मैना एनजीओ सं सेहो जुड़ल छथीह.
हिनका कइटा सम्मान... पुरस्कार सं सम्मानित सेहो कएल गेल छनि. जेहि मे बिहार राष्ट्रभाषा परिषद के हिन्दी सेवी पुरस्कार... बिहार राजभाषा केर महादेवी वर्मा पुरस्कार...राष्ट्रकवि दिनकर पुरस्कार शामिल छनि.
हिनकर छपल किताब मे त्रिज्या... फागिन के बाद... सीमान्त-कथा... रतनारे नयन (उपन्यास) विवश विक्रमादित्य... दूब-धान...गीलीपांक...कामवन... जलधार (कहानी-संग्रह)...उगना रे ...हीरा डोम (नाटक)... उड़कू... जनमेजय (बाल नाटक) शामिल अछि.
उषा किरण खाम जीक अनुंत्तरित प्रश्न... दूर्वाक्षत... हसीना मंज़िल... भामती (उपन्यास)... डैडी बदल गये... सात भाई चम्पा... नानी की कहानी... एक बम हजार गम... काँचहि बाँस सेहो लिखने छथीह.
हिन्दी मे हिनकर सातटा उपन्यास आओर 9टा कहानी संग्रह छनि. हिनका साहित्य अकादमी पुरस्कार मिलय सं पूरा मिथिला मे खुशी के माहौल अछि. हिनका लोक सभ सं बधाई मिलल के लाइन लगि गेल छनि
हेलो मिथिलाक तरफ सं सेहो हिनका बधाई
हमर ईमेल:-hellomithilaa@gmail.com


text:
विकिपिडिया वार्ता:विकी कार्यशाला-नेपाल
विकी कार्यशाला तिथि आ स्थान[सम्पादन करी]
विकी कार्यशाला-नेपाल एक प्रस्तावित दुई दिनक आवाशीय कार्यशाला कार्यक्रम छी । ई कार्यशालाक मुख्य उद्देश्य नेपालमे रहल विभिन्न भाषाक विकिपिडियनसभकें विकिपिडिया सम्पादन कार्यमे कौशल प्रदान केनाए अछि । ई कार्यक्रमसँ नेपालमे विकिपिडियाक आवश्यकता आ विशेषता प्रस्ट होमएक आशा राखल गेल अछि । समुदायमे आपसी वार्तालापक बाद समय, तिथि आ स्थान तय कएल जाइत । विकी कार्यशालाक आयोजन राजविराजमे कएला सँ विकी समुदायक स्तर उन्नति होइत ।--Biplab Anand (वार्ता) २३:३६, २२ नवम्बर २०१७ (NPT)
समर्थन[सम्पादन करी]
समर्थन हमर तरफ स पूर्ण समर्थन अछि -- Bijay Chaurasia (वातचीत) २१:२१, २९ नवम्बर २०१७ (NPT)
सामुदायिक संलग्नता सर्वेक्षण[सम्पादन करी]
नमस्ते विकी मित्रगण,
कृपया ई सामुदायिक सर्वेक्षणक लिङ्क खोलि अपन विचार प्रकट करवाक लेल अनुरोध कएल जाइत अछि ।--Biplab Anand (वार्ता) २२:२८, ४ मार्च २०१८ (NPT)


text:
हम्पी
हम्पी (कन्नड: ಹಂಪೆ Hampe) एकटा गाउँ छी जे भारतक कर्नाटक राज्यक उत्तरमे अवस्थित अछि । हम्पी मध्यकालीन हिन्दू राज्य विजयनगर साम्राज्यक राजधानी छल । तुङ्भद्रा नदीक तट लग स्थित ई नगर आब हम्पी (पम्पा सँ नामाकरण) नाम सँ जानल जाइत अछि आ आब एतेक मात्र जिर्ण अवशेष बाँकी रहल अछि । ई अखनो महत्वपूर्ण आस्थाक केन्द्र अछि जाहिमे सँ सब सँ महत्वपूर्ण विरूपाक्ष मन्दिर छी संगे एहि प्राचीन सहरमे बहुतेक भिन्न भिन्न धरोहरसभ रहल अछि । एकरा देखला पर एहन लागैत अछि कि कोनो समयमे एतेक एकटा समृद्धशाली सभ्यता निवास करैत छल । भारतक कर्नाटक राज्यमे स्थित ई नगरक जिर्ण धरोहरसभके युनेस्कोद्वारा सन् २००६ मे विश्व सम्पदा क्षेत्रमे सामिल कएल गेल छल ।[१] प्रत्येक वर्ष यतय हजारोक सङ्ख्यामे पर्यटक तथा तिर्थ यात्री आबैत अछि । सन् २०१४ क एक तथ्याङ्क अनुसार कर्नाटक राज्यक एतिहासिक स्थानसभमे हम्पी, इन्टरनेट खोज साइट गुगलमे सब सँ बेसी खोज कएल गेल स्थानमे जगह बनेनाए छल ।[२]
इतिहास[सम्पादन करी]
दृश्यसभ[सम्पादन करी]
हम्पी चित्र दीर्घा[सम्पादन करी]
सन्दर्भ सूची[सम्पादन करी]
- ↑ "Group of Monuments at Hampi", World Heritage, अन्तिम पहुँच २००६-१२-२०।
- ↑ "Hampi most searched historical place in Karnataka on Google", economictimes.indiatimes.com, अन्तिम पहुँच २०१४-०८-२६।


text:
पटना। राज्य सरकार आब सिविल कोर्ट क कर्मी पर मेहरबान भ गेल अछि। हुनकरो राज्यकर्मी क भांति छठा वेतन क फायदा देबाक निर्णय कएल गेल अछि। एहि स करीब 9500 कर्मी कए वेतन वृद्धि क लाभ भेटत। लाभ ओहि तिथि स भेटत, जेहि तिथि स राज्यकर्मी कए भेट रहल अछि। सर्वोच्च न्यायालय आ पटना उच्च न्यायालय क आदेश क आलोक मे इ निर्णय कएल गेल अछि। एखन धरि हुनका शेट्टी कमीशन क सिफारिश क आलोक मे वेतन क भुगतान भ रहल छल। गुरुदिन क राज्य मंत्रिपरिषद क बैठक मे एहि स संबंधित प्रस्ताव कए मंजूरी देल गेल। एकरा अतिरिक्त नियत वेतन पर नियुक्त शिक्षक क वेतन वृद्धि, प्रथम श्रेणी स पास होबै वाली छात्रा कए दस हजार टका, शहरी किसान कए डीजल अनुदान, पटना मे अंतरराष्ट्रीय स्तर म्यूजियम क स्थापना क प्रस्ताव कए सेहो मंजूरी देल गेल, जेकर संबंध मे रिपोर्ट कार्ड पेश करैत मुख्यमंत्री 24 नवंबर कए घोषणा केने छलाह।
बैठक क बाद कैबिनेट सचिव गिरीश शंकर कहला जे शैक्षणिक सत्र 2008-09 मे राज्य क माध्यमिक विद्यालय स बिहार विद्यालय परीक्षा समिति क दसवीं कक्षा मे प्रथम श्रेणी स पास होबै वाली 37 हजार 707 छात्रा कए मुख्यमंत्री बालिका प्रोत्साहन योजना क तहत प्रति छात्रा दस हजार टका प्रोत्साहन राशि देल जाइत। एकरा लेल 37.70 करोड़ टका क मंजूरी देल गेल अछि। राज्य क माध्यमिक, उच्च माध्यमिक आ प्राथमिक विद्यालय क 2 लाख 21 हजार 500 शिक्षक कए एक अप्रैल 2010 स एक हजार टका अतिरिक्त मासिक मानदेय क भुगतान कएल जाइत। इ राशि नियमित वृद्धि क अतिरिक्त होइत। माध्यमिक आ उच्च माध्यमिक विद्यालय क करीब 11500 शिक्षक क लेल 28.20 करोड़ आ प्रारंभिक विद्यालय क 2.10 लाख नियोजित शिक्षक क लेल 142 करोड़ टका क मंजूरी देल गेल अछि।
चालू वर्ष क रबी मौसम मे सरकार शहरी इलाका मे खेती करै वाला किसान कए सेहो 15 टका प्रति एकड़ क दर स तीन सिंचाई क लेल अधिकतम 450 टका डीजल अनुदान देबाक निर्णय कएल गेल अछि। पहिने इ सिर्फ ग्रामीण किसान क लेल छल। शहरी इलाका मे प्रखंड विकास पदाधिकारी क माध्यम स राशि क वितरण होइत। चिह्नवाक काज सेहो हुनके रहत। कुल डीजल अनुदान क लेल 318 करोड़ टका क मंजूरी देल गेल अछि। संग खरीफ विपणन मे धान-चावल क अधिप्राप्ति क लेल केन्द्र सरकार द्वारा निर्धारित न्यूनतम समर्थन मूल्य आ बोनस क अतिरिक्त राज्य सरकार किसान क 50 टका प्रति क्विंटल क दर स अतिरिक्त प्रोत्साहन राशि क लेल 35 करोड़ टका क मंजूरी देल गेल अछि। पटना मे अंतरराष्ट्रीय स्तर क संग्रहालय क निर्माण क प्रस्ताव कए सेहो कैबिनेट हरी झंडी द देल गेल।
बैठक मे पटना दंत महाविद्यालय आ अस्पताल मे भारतीय दंत परिषद क मापदंड क अनुरूप शैक्षणिक आ गैर शैक्षणिक पद कए मिलाकर 66 अतिरिक्त पद क सृजन क मंजूरी देल गेल। स्वास्थ्य विभाग क एकटा अन्य प्रस्ताव पर चर्चा क बाद इंदिरा गांधी आयुर्विज्ञान संस्थान शेखपुरा क क्षेत्रीय कैंसर संस्थान कए समृद्ध बनबाक लेल चालू वर्ष मे केमोथेरापी डे-केयर यूनिट क निर्माण क लेल 4.14 करोड़ टका क मंजूरी देल गेल।


text:
सिन्धुपाल्चोक जिला
सिन्धुपाल्चोक जिला नेपालक मध्यमाञ्चल विकास क्षेत्रक एकटा जिला छी। ई जिला बागमती अञ्चलम अवस्थित अछि। सिन्धुपाल्चोक जिलाक सदरमुकाम चौतारा छी। सिन्धुपाल्चोक जिलाम ७९ गाविससभ रहल अछि। ई जिला विकासक हिसाबसं पछाडी पडल पहाडी जिला छी।
व्यापारिक केन्द्र[सम्पादन करी]
तातोपानी, बाह्रबिसे, चौतारा, खाडीचौर, लामोसाँघु, जलबिरे, मेलम्ची, नवलपुर, चनौटे, तिपेनी, मुडे, बलेफी, सुकुटे, बाहुनेपाटी, सिक्रे, चेहेरे आदि।
प्रमुख नदीनालासभ[सम्पादन करी]
इन्द्रावती, भोटेकोशी, सुनकोशी नदीहरूदेखि बलेफी (ब्रम्हायणी), मेलम्ची, सिन्धुखोला, गोहोरेखोला, झ्याँडीखोला, हाँडिखोला, मादेवखोला, तौथलीखोला, वाफलखोला जेहन खोलासभ अहिठामक प्रमुख नदीनालासभ छी।[१]
मुख्य ताल पोखरी[सम्पादन करी]
पाँचपोखरी,सिपाखोला, भैरवकुण्ड, गुम्वा ताल, सूर्यकुण्ड, नौलिङ्ग कुण्ड, धुप कुण्ड, गुन्यु ताल आदी यहाँका प्रमुख ताल तथा पोखरीसभ छी।[१]
प्रमुख तीर्थस्थलसभ[सम्पादन करी]
गौराती भीमेश्वर, सुनकोशी महादेव, पाल्चोक भगवती, तौथली माईस्थान, तातोपानी, पाँचपोखरी, फट्केश्वर महादेव, धुपु प्रमुख तीर्थस्थलसभ छी ।
सन्दर्भ सामग्रीसभ[सम्पादन करी]
- ↑ १.० १.१ "सक्षिप्त परिचय", जिविस सिन्धुपाल्चोक, अन्तिम पहुँच २०११-०९-०१।


text: खगड़िया के पास आम्रपाली एक्सप्रेस के पटरी सं उतरय सं एक यात्री मारल गेलाह आओर 22टा घायल भs गेलाह. 5708 डाउन आम्रपाली एक्सप्रेस अमृतसर सं कटिहार जा रहल छल कि गौछारी-पसराहा के बीच बनबेलवा गाम के पास 8टा डिब्बा पटरी सं उतरि गेल. लोक के कहनाय छनि जे खगड़िया तरफ राति मे जोरगर पानि भS रहल छल जकरा कारण ट्रेन पटरी सं उतरि गेल. गाड़ी के पटरी सं उतरय आओर खूब जोर सं आवाज होए के बाद लोक सभ हड़बड़ा गेलाह आओर जान बचाबए लेल कूदय लगलाह. जेहि सं करीब 22टा लोक घायल भ गेलाह. दुर्घटना के बाद बरौनी आओर कटिहार सं राहत दल भेजल गेल अछि. ओना गाड़ी के पटरी सं उतरय के बाद रेल सेवा प्रभावित अछि. गाड़ी एहि दsक नहि चलि रहल अछि. रास्ता साफ होए मे कनि टाइम लगि सकैत अछि. गाड़ी सभ के दोसर रास्ता सं भेजल जा रहल अछि. अगर अहां के कोनो तरहक पूछताछ करबाक होए त रेलवे के हेल्पलाइन नंबर पर फोन क s सकय छी. नंबर अछि


text:
दार्जिलिङ हिमालय रेलवे
दार्जिलिङ हिमालय रेलवे (अङ्ग्रेजी : Darjeeling Himalayan Railway) जेकरा टोय ट्रेन सेहो कहल जाएत अछि । ई भारतक पश्चिम बङ्गाल राज्यके न्यु जलपाइगुडी आ दर्जिलिङक बिचमे चलैवाला छोट लाइनक ट्रेन छी । एकर निर्माण सन् १८७९ सँ सन् १८८१ के बीच भेल छल आ रेल लाइन लगभग ७८ किलोमिटर (४८ माइल) लम्बा अछि । एकर अवनति सतह न्यु जलपाइगुडी १०० मिटर (३२८ फिट) सँ दार्जिलिङ २,२०० मिटर (७,२१८ फिट) धरि अछि । ई रेलवे लगायत निलगिरी हिमालय रेलवे आ कालका-शिमला रेलवे युनेस्कोक विश्व सम्पदा क्षेत्रमे सूचिकृत अछि ।
पूर्ण विवरण[सम्पादन करी]


text:
वाल्ट डिज्नी
वाल्टर इलिअस "वाल्ट" डिज्नी (उच्चारण:/ˈdɪzni/; ५ डिसेम्बर १९०१-१५ डिसेम्बर १९६६) अमेरिकाक चलचित्र निर्माता, कार्टुनिस्ट आ व्यवसायी छल । ओ द वाल्ट डिज्नी कम्पनीक सह-निर्माता सेहो छल । अमेरिकाक एनिमेशन उद्योगक मुख्य पात्र तथा बिसम शताब्दीक मनोरञ्जन दुनियाँमे ओ संसारके नयाँ छाप छोडलक ।मिक्कि माउस, डिनाल्ड डक आ गुफी जहिना काल्पनिक पात्र ओ आ हुनकर कर्मचारीसभ बनाएल चर्चित अछि । मिक्किमे डिस्नी अपने स्वर देलक । अपन जीवनकालमे डिस्नी एमि अवार्डस्, एकडमी अवार्डस्सभ पावलक । दिसम्बर १५, सन् १९६६ मे फोक्सोक क्यान्सरसँ उनकर क्यालिफोर्नियामे मृत्यु भेल ।


text:
> डोलल प्रशासन, डेरायल लोक
दड़िभंगा. डेंगू दिल्ली, कलकत्ता आ बंबइ केर बाद मिथिला कें सेहो प्रभावित केलक अछि. जमल आ घोकायल पानि में जखन गन्दगी पसरैत अछि त' डेंगू कें जनमबाक पूरा अवसर रहैत अछि. पोखरि सं पाटल आ जलामहि मिथिला डेंगू सं आक्रांत त' नहि अछि तथापि बोखारक भनकहि सं डेंगूक भय व्याप्त भ' जाइत अछि. मिथिलाक कतेको भाग मे बोखारक कारणे शिशु मृत्यु केर घटना लोक कें चिंतित केने छल. एहना मे एखन डेंगू सेहो एक नव विपति नेने आयल अछि.
ओना जिला पदाधिकारी नर्मदेश्वर लालक अनुसार दड़िभंगा मे डेंगू केर प्रकोप नहि अछि. मुदा सावधानी राखब आवश्यक अछि. ओ कहलनि जे डेंगू सं डेरयबाक काज नहि अछि. मात्र सावधानी राखल जयबाक चाही. प्रशासन सजग अछि. डेंगू सं ग्रसित व्यक्ति कें तेज बोखार आ हड्डी मे दर्द होइत अछि. उन्टी होइत अछि. बोखार लगने पहिने डाक्टर सं सलाह लेब परम आवश्यक अछि. साफ़-सफ़ाइ पर सेहो ध्यान देल जयबाक निर्देश देल गेल अछि.
दीयाबाती, कालीपूजा आ फेर छठि कें ध्यान रखैत सफ़ाइ केर निर्देश देल गेल अछि. छठि मे जलकर सोझा बैसि लोक आराधना करैत अछि. एहना मे डेंगू सं बचबाक लेल घाट आदि केर सफ़ाइ नीक सं करब जरूरी अछि.
दड़िभंगा. डेंगू दिल्ली, कलकत्ता आ बंबइ केर बाद मिथिला कें सेहो प्रभावित केलक अछि. जमल आ घोकायल पानि में जखन गन्दगी पसरैत अछि त' डेंगू कें जनमबाक पूरा अवसर रहैत अछि. पोखरि सं पाटल आ जलामहि मिथिला डेंगू सं आक्रांत त' नहि अछि तथापि बोखारक भनकहि सं डेंगूक भय व्याप्त भ' जाइत अछि. मिथिलाक कतेको भाग मे बोखारक कारणे शिशु मृत्यु केर घटना लोक कें चिंतित केने छल. एहना मे एखन डेंगू सेहो एक नव विपति नेने आयल अछि.
ओना जिला पदाधिकारी नर्मदेश्वर लालक अनुसार दड़िभंगा मे डेंगू केर प्रकोप नहि अछि. मुदा सावधानी राखब आवश्यक अछि. ओ कहलनि जे डेंगू सं डेरयबाक काज नहि अछि. मात्र सावधानी राखल जयबाक चाही. प्रशासन सजग अछि. डेंगू सं ग्रसित व्यक्ति कें तेज बोखार आ हड्डी मे दर्द होइत अछि. उन्टी होइत अछि. बोखार लगने पहिने डाक्टर सं सलाह लेब परम आवश्यक अछि. साफ़-सफ़ाइ पर सेहो ध्यान देल जयबाक निर्देश देल गेल अछि.
दीयाबाती, कालीपूजा आ फेर छठि कें ध्यान रखैत सफ़ाइ केर निर्देश देल गेल अछि. छठि मे जलकर सोझा बैसि लोक आराधना करैत अछि. एहना मे डेंगू सं बचबाक लेल घाट आदि केर सफ़ाइ नीक सं करब जरूरी अछि.
(Report : मिथिमीडिया ब्यूरो )
Tags: हालचाल


text:
मिथिलाक सुदीर्घ विद्वत परंपरामे महाकवि लाल दासक नाम एकटा अत्यंत महत्वपूर्ण कड़ी अछि. हिनक जन्म वर्तमान मधुबनी जिलाक खड़ौआ गाममे फाल्गुन कृष्ण तृतीया रवि सन 1263 साल, 1912 विक्रमाब्द, तदनुसार 9 फरवरी 1956 केँ भेलनि. हिनक पिताक नाम बचकन दास छलनि. कविवर लाल दास नेनेसँ कुशाग्र बुद्धि आ बहुमुखी प्रतिभासंपन्न रहथि. मैथिलीक अतिरिक्त ई संस्कृत, हिन्दी तथा फारसीक सेहो ज्ञाता रहथि. ई महाराज रमेश्वर सिंहक दरबारक रत्न छलाह. मिथिलेशक रमेश्वर सिंहक संगे काशी, प्रयाग, अयोध्या, वृन्दावन, वैद्यनाथ, कामाख्या, बदरी नारायण, केदार आश्रम, जगन्नाथपुरी इत्यादि अनेकानेक दुर्लभ तीर्थ स्थान सभक पर्यटन तँ करबे कएलनि संगहि एहि तीर्थाटनक क्रम मे प्रकृतिकेँ सेहो लग सँ देखलनि आ अपन रचना सभमे प्रकृति सौन्दर्यक वर्णन कऽ एकरा सार्थकता प्रदान कएलनि. रमेश्वर चरित मिथिला रामायण, ’जानकी रामायण, महेश्वर विनोद, स्त्री शिक्षा,’ ’सावित्री-सत्यवान,’ ’चण्डी चरित,’ ’विरुदावली,’ ’दुर्गा सप्तशती,’ तन्त्रोक्त मिथिला माहात्म्य’ आदि हिनक अनेक ग्रंथ प्रकाशित छनि जाहिमे "रमेश्वर चरित मिथिला रामायण" हिनक सभसँ महत्वपूर्ण ग्रंथ थिक. ई रामायण चन्दाझा कृत 'मिथिला भाषा रामायण"क किछुए दिन बाद लिखल गेल, मुदा प्रकाशित बहुत बादमे भेल. हिनक रामायणमे आठ काण्ड अछि. अन्तिम काण्डक नाम थिक पुष्कर काण्ड जाहिमे जानकीक अलौकिक शक्तिक प्रधानता देखाओल गेल अछि. हिनक रामायणक विशेषता अछि जे एहिमे सीताक चरित्र आ आदर्शकेँ प्रधानता देल गेल अछि. एहिसँ हिनक मातृभूमि आ मातृभाषाक प्रति अनुराग परिलक्षित होइत अछि. कवीश्वर चन्दाझा जँ आधुनिक मैथिली साहित्यक प्रवर्तक मानल जाइत छथि तऽ महाकवि लाल दास आधुनिक मैथिली साहित्यक एकटा प्रमुख उन्नायक मानल जाइत छथि. ई गद्य, पद्य, नाटक सहित साहित्यक हरेक प्रमुख विधामे सिद्धहस्त छलाह. मिथिला-मैथिली गौरव-गान हिनक रचनाक प्रमुख अंग रहल अछि. हिनक भाषा सरल, स्वच्छ, स्पष्ट ओ सरस अछि. वर्णन विशद ओ चमत्कारक. मिथिलाक एहि विभूतिक अग्रहण कृष्ण तृतीया रवि सन 1328 साल तदनुसार 1921 ई. मे मात्र 65 वर्षक अवस्थामे निधन भऽ गेलनि. अपन अनेकानेक आ अद्वितीय रचनासँ मैथिली साहित्यक भंडार भरबाक लेल महाकवि लाल दास अर्चा-चर्चा मैथिली-मैथिल आ मिथिला सबदिने करत. आइ हुनक 158 जयंती पर मिथिमीडिया एहि विभूतिकेँ श्रद्धांजलि अर्पित करैत अछि. — चंदन कुमार झा
मैथिली साहित्यक उन्नायक महाकवि लाल दास
byMithiMedia •


text:
इन्डोनेसिया
इन्डोनेसिया (/ˌɪndəˈniːʒə/ ( सुनी) in-də-nee-zhə या /ˌɪndoʊˈniːziə/ in-doh-nee-zee-ə), आधिकारिक नाम गणतन्त्र इन्डोनेसिया (इन्डोनेसियाली: Republik Indonesia Indonesian pronunciation: [rɛpʊblik ɪndonesia]) दक्षिण पूर्व एसिया आ ओसिनियामे स्थित एक देश अछि । १७,५०८ द्वीप स बनल एहि देशक जनसङ्ख्या लगभग २३ करोड अछि, ई विश्वक चारिम सब सँ बेसी जनसङ्ख्या बाला देश छी आ दुनियामे सब सँ बेसी मुस्लिम आबादी बाला देश छी । ई देशक राजधानी जकार्ता छी । ई देशक भौगोलिक सीमा पपुवा न्युगिनी, पूर्वी टिमोर आ मलेसिया सँ मिलैत अछि, आउर एही देशक नजदिकी देशसभ सिङ्गापुर, फिलिपिन्स, अस्ट्रेलिया आ भारतक अन्डमान आ निकोबार द्वीप समूह क्षेत्र सामिल अछि ।
जनसङ्ख्या[सम्पादन करी]
इतिहास[सम्पादन करी]
भूगोल[सम्पादन करी]
राज्यनीति[सम्पादन करी]
अर्थतन्त्र[सम्पादन करी]
धर्म[सम्पादन करी]
जीवनशैली[सम्पादन करी]
अन्य सम्बन्धित विषयसभ[सम्पादन करी]
सन्दर्भ सूची[सम्पादन करी]
बाह्य जडीसभ[सम्पादन करी]
- इन्डोनेसिया विकिभोएज सँ यात्रा सहयोगी
- इन्डोनेसिया सँ सम्बन्धित मिडिया विकिमिडिया कमन्समे सेहो अछि।


text:
मुम्बई। 01 फरवरी। मिथिलारत्न, मिथिलाक गौरव व मैथिल समाजक कमल धीरज चंद्र झा विपुल मैथिल समाजके कानैत-खिझैत हमेशाक लेल परलोक निवासी भ' गेलाह। सत्य कहल गेल अछि विधाताक विधानमे बाधा देनिहार कियो नञि। परन्तु विधाता द्वारा देल गेल असामयिक संताप, हुनका द्वारा रचित रचना व अस्तित्व पर प्रश्नचिन्ह उठबैत अछि ।
सर्वशक्तिमान विधाता कायर बनि मिथिलाक सपूतकें हठात्ह मरालोकनिक बीचसँ उठा लेलन्हि, ई कायरता वस्तुतः हुनक निष्ठुरताक क्रुर परिचायक अछि ।
समस्त मैथिल सुधिवृन्दसँ अश्रुपूर्ण तथा विनम्रतापूर्वक अनुरोध करब जे दिवंगत धीरजजीक सम्मान एवं श्रद्धांजली हेतु तीन दिन धरि कोनो प्रकारक धार्मिक अनुष्ठानसँ परहेज करैत मात्र प्रतीकात्मक वा संकेतात्मक शुभ कर्मादि करबाक प्रयास करी ।
पंचतत्वसँ निर्मित पंचभौतिक शरीर अपन-अपन अंश ल' निश्चिंत भ' गेल। देखैत-देखैत अग्निदेव, चिर-निद्रामे निमग्न मिथिलाक सपूतकें अपना कोरामे हमेशाक लेल विश्राम हेतु आलिंगन कयलनि। किछु दिन पूर्व धरि, जे प्रत्यक्ष छलाह ओ इतिहासमे परिवर्तित भ' गेलाह। स्मृतिक अनेकों गौरवपूर्ण अध्याय अपना पाछां छोड़ि, एहि असार संसारके त्यागि प्रस्थान कS गेलाह । राजेन्द्र भवन अपन एहि लाल केर अंतिम यात्राक दरम्यान जयघोष सुनि सिसकि रहल छल । पुनः प्रत्यक्ष दर्शनसँ सदाके लेल वंचित, व्यथित राजेन्द्र भवनक बाह्य व आंतरिक आवरण व्याकुल छल । स्नेही सुधिवृन्द, परिजन, मित्र-मंडली एवं एहि व्यथाकें प्रत्यक्ष नजरिसँ देखैत मात्र अश्रुपात क' रहल छलाह । एक कविक रचना मोन पड़ैत अछि :
"कौन है किसका इस दुनिया में, कैसी प्रभु की माया, आज समझ में आया।"
हे मिथिला पुत्र ! अहींक चेतनामयी प्रेरणासँ, हमरालोकनि शक्ति ग्रहण करैत समाजक सेवाक संकल्पक प्रतिज्ञा क' रहल छी। अहाँ द्वारा प्रारम्भ कयल गेल सामाजिक कार्य चलैत रहत। अहाँक रिक्तताक कमीके पूर्ति भेनाई असंभव अछि। समस्त मैथिल परिवार शोक-संतप्त अछि। एहि संक्रमणक घड़ीमे, मुंबई स्थित मैथिलसेवी संगठन एवं मैथिल समाजसेवी अपनेक अमर आत्मा केर प्रति श्रद्धावत् आ भावभीनी श्रद्धांजली अर्पित क' रहल अछि ।


text:
जनता कर्फ्यू : कुकर सब नहिं मानलक मोदीक बात!
सोशल मीडिया पर सेहो किछु चमनजी भुकैत रहलाह!!
दरभंगा । 22 मार्च 2020
दिन बीति गेल आ “जनता कर्फ्यू” सफल भेल। प्रधानमंत्री नरेन्द्र मोदीजी के जे अपील छलन्हि ओ जनता अक्षरशः पालन कयलथि। देश के सब मुख्य सड़क सब खाली रहल आ बाजार बंद रहल। देश के समस्त रेलवेस्टेशन, मेट्रो आदि पूरा तरहसँ खाली रहल।
दरभंगा आ आसपास मिथिला क्षेत्रक बात करी त सब थाना क्षेत्र में पुलिस के गाड़ी नजर आयल।
पुलिस आ प्रशासनिक मुस्तैदी काबिलेतारीफ रहल। “कोरोना हारत, भारत जीतत” एहि नारा के बुलंद करैत अपन संयम, सजगता आ जागरूकता सँ एहि महामारी के विरुद्ध लड़ाई के सफल बनेबाक प्रण लेलन्हि।
आ संगहि एहि महामारी के रोकय लेल देशभरि में सजग डाक्टर, मेडिकल स्टाफ संगहि समस्त लोकनि के धन्यवाद लेल एतिहासिक रूप सँ थपड़ी, शंख, घंटी आदि बजाकय सम्मान देल गेल।
ऊपर लिखल जे मात्र किछु कुकुर देखाई देलक जे जनता कर्फ्यू के विरोध कय रहल छलथि।
हिनका सबके उचित लताड़ भेटल आ आगा सतत भेटैत रहत ई आवश्यक अछि।
ओना साँझ होईत जनता हिनका सबके मुँह पर जोरदार तमाचा मारैत ई साबित कयलन्हि कि देश एक अछि आ देश जहि स्थिति में अछि ओहि स्थिति में एहि महामारी सँ लड़बाक आ जितबाक लेल प्रतिबद्ध अछि। एहिके बाद सँ चमनजी सब नुकायल छथि ।


text:
गबन, दुविर्नियोजन आ क्षति स सरकार कए लागल 380.99 करोड़ टका क चूना
पटना । कैग रिपोर्ट क अनुसार ग्रामीण विकास, जल संसाधन, सामान्य प्रशासन, पशुपालन सहित 18टा विभाग मे गबन, दुविर्नियोजन आ हानि स सरकार कए 380.99 करोड़ टका क क्षति भेल अछि। एतबे नहि बिहार मे चारा घोटाला सन एकटा आओर घटाला दोहरा सकैत अछि। एजी क ताजा रिपोर्ट मे कहल गेल अछि जे दू साल पहिने राज्य मे आयल बाढ क दौरान खगड़िया जिला मे बाढ़ पीड़ित क राहत सामग्री स्कूटर आ मोटर साइकिल स ढोएल गेल। भारत क नियंत्रक आ महालेखा परीक्षक (कैग) क विधानमंडल मे पेश भेल वर्ष 2009 क रिपोर्ट मे एकर खुलासा भेल अछि। रिपोर्ट मे कहल गेल अछि जे अगस्त स अक्टूबर 2007 क बीच मानसी रेलवे स्टेशन स 3115 क्विंटल गहूम आ चाउर उठाउल गेल आ ट्रक स कंपनी क खगड़िया गोदाम तक पठाउल गेल । जखन एहि ट्रक क निबंधन संख्या क मिलान कैल गेल त पाउल गेल जे 32 वाहन मोटरसाइकिल स्कूटर आ जीप क रूप मे निबंधित छल।
एतबे नहि बिहार कोषागार संहिता क नियम 300 कहैत अछि जे जखन तक तुरंत भुगतान क जरूरत नहि हुए, कोषागार स धन क निकासी नहि कैल जाए, पर अररिया, पूर्वी चंपारण, सहरसा आओर सीतामढ़ी जइसन कईटा जिला मे जिलाधिकारी 131 करोड़ क राशि कोषागार स निकाल कए राखि लेलथि। एहि मे स 81 करोड़ क रकम बिना कोनो तात्कालिक जरूरत क निकालल गेल छल। डीएम त डीएम, मामूली कर्मचारी, पंचायत सेवक तक कए अग्रिम क रूप मे देल गेल 114 करोड़ क राशि क समायोजन नहि भ सकल अछि। सात सार्वजनिक क्षेत्र क उपक्रम ठीक तरीका स वसूली नहि केलक, जाहि स 371 करोड़ क राशि क वसूली नहि भ सकल। एहि मे सर्वाधिक 260 करोड़ टका बिहार राज्य वित्त निगम क अछि। खाद्य आपूर्ति निगम स सेहो 30 करोड़ स अधिक क राशि नहि वसूल भ सकल अछि।
सीएजी क एहि बेर क रिपोर्ट सेहो पिछला सालक भांति सरकार क कईटा विभाग क कामकाज क कलई खोल कए राखि देलक अछि। राष्ट्रीय ग्रामीण स्वास्थ्य मिशन क तहत पांच जिला मे जननी सुरक्षा योजना क तहत 9.17 करोड़ क भुगतान कैल गेल। एहि मे 298 लाभार्थी क जांच कैल गेल त पता चलल जे एहि मे 6.66 लाख टकाक क फर्जी भुगतान भेल अछि। रिपोर्ट क अनुसार प्रधानमंत्री ग्राम सड़क योजना क एहन 500 स 999 क बीच आबादी वाला गाम कए सड़क स जोड़बा लेल सरकार जून 2006 मे मुख्यमंत्री सड़क योजना शुरू केने छल। रिपोर्ट मे कहल गेल अछि जे 72 सड़क क चयन गलत प्राथमिकता क कारण करि लेल गेल। सरकार एहि योजना क लेल 1339 करोड़ क आवंटन उपलब्ध करेलक मुदा बिहार ग्रामीण सड़क विकास अभिकरण खर्च नहि करि सकल। एहि दरम्यान 40 प्रतिशत सड़क बनि सकल। कैग क मानि त सड़क क निर्माण लेल प्राथमिकता सूची नहि बनाउल गेल। एकर चयन जन प्रतिनिधि यानी विधायक आ विधान पार्षद क दबाव पर कैल गेल। सम्पूर्ण ग्रामीण रोजगार योजना आ काज क बदला मे अनाज योजना क तहत दैनिक मजदूर कए बांटबा लेल भेटल 86.53 लाख क चाउर बर्बाद भ गेल जखकि 11.51 करोड़ क चाउर क उपयोग नहि भ सकल।


text: नई दिल्ली। भारत क सबस गरीब राज्य मे स एक बिहार मे भ रहल साकारात्मक बदलाव पर विश्व बैंक सेहो मुहर लगा देलक अछि। विश्व बैंक कहलक अछि जे हर दिशा मे सुधार क बदौलत इ राज्य प्रगति क पथ पर अग्रसर अछि। एकर पाछु सबस पैघ कारण कानून व्यवस्था मे सुधार कए बताउल गेल अछि। विश्व बैंक एहि संबंध मे बयान जारी करि कहलक अछि,’ बिहार मे हर तरफ बदलाव साफ देखल जा सकैत अछि। राज्य सरकार व्यापक तौर पर सुधार कार्यक्रम चला रहल अछि। राज्य क आय आ विकास खर्च, दूनू बढ़ल अछि।Ó गरीबी मे कमी आ राज्य मे आर्थिक वृद्धि दर बढ़बा क देश पर प्रभाव पड़बाक सेहो संभावना अछि। 2007 तक बिहार मे आर्थिक वृद्धि दर काफी मंद छल आ राज्य क सार्वजनिक सेवा आ ढांचागत सुविधा क स्थिति देश मे सबस खराब छल।


text:
मधुबनी । रवि दिन जिलांतर्गत कलुआही ग्राम निवासी रोहित कुमार सिंह एस डी ओ कार्यालय पहुँचलाह आ हुंका से दिल्ली जेबाक हेतु एक रेल टिकट क व्यवस्था करबाए के अनुरोध कयलन्हि। रोहित अपन विवादित जमीन के खाली करेबा लेल आई ए एस पदाधिकारी के रूपेँ एस डी ओ से सहयोग ल चुकल छलाह तेँ पूर्व परिचित होयबाक व कारणे ओ रेलवे पदाधिकारी से रोहिता लेल टिकट क व्यवस्था करवाक अनुरोध कयलन्हि। रोहित के नाम सुनितहिं रेल पदाधिकारी रोहित के फर्जी आई ए एस होयबाक सूचना देल। तुरंत एस डी ओ सुनील कुमार सिंह सदर डी एस पी कामिनी बाला के संग करैत रोहित के कलुआही में रुकबा लेल फोन कयलन्हि। कलुआही पुलिस के बेहोश सूचना देल। आदर क संग कलुआही पुलिस हुनका थाना अनलक आ। डी एस पी के पहुँचला पर पूछताछ की पश्र्चात हिरासत में लेलक।
एहि अवसर पर एस डी ओ श्री सुनील कुमार सिंह , डी एस पी कामिनी बाला, इंस्पेक्टर शिव कुमार,बी डी ओ कौशल कुमार, सी ओ दीनानाथ, थाना प्रभारी, रमेश कुमार शर्मा सहित अन्य पदाधिकारी उपस्थित छलाह।


text:
कलकत्ता. 'कलकत्ता मैथिल लेल काशी अछि, एहन कहल जाइत अछि. देशक सांस्कृतिक राजधानी मे सांस्कृतिक रूपें धनाठ मैथिल लाखो केर संख्या मे रहैत छथि. किछु बरख पहिने कलकत्ता मे मोश्किल सं आंगुर पर गिनल मैथिल व्यवसाय करैत छलाह मुदा आजुक समय मे ई संख्या हजारो मे अछि. लगभग अढाइ दशक पहिने सोचल संस्था आइ उनइस बरखक भ' गेल से सोचि अत्यंत हर्ख भ' रहल अछि.' किछु एहने उदगार व्यक्त कयलनि मिथिला चैम्बर ऑफ़ कॉमर्स एंड इंडस्ट्रीज केर संस्थापक सदस्य मे सं एक आ 'श्री मिथिला' पत्रिका केर सम्पादक महेंद्र हजारी.
विगत शनिदिन (24 अगस्त 2013) MCCI केर कार्यालय मे नव कार्यकारिणी गठन लेल सभा बैसल छल. संस्था केर सदस्य लोकनि पुनः बरख 2013-14 लेल प्रदीप कुमार झा कें अध्यक्ष ओ गंगा प्रसाद झा कें सचिव चुनलनि. संजय कुमार झा कें संयुक्त सचिव चुनल गेल. बैसार मे कामदेव झा, महेंद्र हजारी, प्रदीप कुमार झा, गंगा प्रसाद झा, देवेन्द्र हजारी, राजीव रंजन मिश्र, चन्दन कुमार झा सहित अन्यान्य लोकनि उपस्थित छलाह.
(Report: मिथिमीडिया ब्यूरो)


text:
कलकत्ता. विद्यापति मिथिला केर महान विभूति छलाह आ वर्तमानो मे ओ प्रेरणा देनिहार छथि. मिथिला ओ मैथिली केर मोजर विद्यापतिक कारणे विश्वभरि मे बढल अछि. एकदिस विद्यापति कवि रूपें प्रतिष्ठित छथि त' दोसर दिस हुनक रचना आ व्यक्तित्वक छाप एखनहुँ घर-घर मे अछि. हुनक गीत सभ कंठ-कंठ मे विद्यमान अछि आ पसरल अछि हुनक महादेवक प्रति भक्ति आ उगनाक कहिनी. उगना मिथिलाक घर-घर मे अछि महादेवक रूपें. मिथिला विकास परिषद् केर महिला शाखा मिथिला महिला मंच अनेक बरख सं गिरीश पार्क स्थित विद्यापति प्रतिमा सं भूतनाथ मंदिर धरि कलश यात्रा आयोजित करैत अछि जे एहू बेर रविदिन १७ नवम्बर कें भोरे आयोजित भेल. एहि कलश यात्रा मे भारी संख्या मे महिला लोकनि भाग लेलनि. यात्रा केर अगुआइ मिथिला महिला मंच केर अध्यक्षा श्रीमति शैल झा कयलनि. यात्रा कें स्थानीय सांसद सुदीप बंद्योपाध्याय विदा कयलनि. एहि अवसर पर परिषद् अध्यक्ष अशोक झा सहित कार्यकर्ता लोकनि बेस तत्पर देखल गेलाह. कलश यात्रा मे विद्यापति आ उगना केर कथा पर आधारित झांकी बेस धियान आकृष्ट करैत रहल. (Report: मिथिमीडिया ब्यूरो)
Tags: हालचाल


text:
काठमाडौं : विश्व नम्बर एक अस्लेग बार्टी अष्ट्रेलियन ओपनके उपाधि जितले बटिन् ।
शनिबार मेलबर्न पार्कमे हुइल फाइनल खेलमे अमेरिकी खेलाडी ड्यानियल कोलिन्सहे ६–३, ७–६ (७–२) के सोझ सेटमे पराजित कर्टि बार्टी पहिलपटक अष्ट्रेलियन ओपनके उपाधि जितल हुइन् ।
बार्टी पहिलपटक अष्ट्रेलियन ओपनमे सिङ्गल्सके फाइनल पुग्के उपाधि जितल हुइन् । इहिसे आघे सन् २०१३ मे उ डबल्सके फाइनल पुग्के हारल रहिन् ।
पुरुष तर्फके उपाधिके लाग आझ रफायल नाडाल ओ डानिल मेडभेडेभबीच प्रतिस्पर्धा हुइटिन् ।
३५ वर्षके स्पेनिस खेलाडी नाडाल कीर्तिमानी २१ औँ ग्राण्डसलाम उपाधिके होडमे बटै । उ अब्बासम्म नोभाक जोकोभिच, रोजर फेडेररके जस्तै २० ठो ग्राण्डसलाम उपाधि जिट्ले बटै ।
युएस ओपन टेनिस विजेता मेडभेडेभ अस्ट्रेलियन ओपन टेनिस जितके ओपन एरामे लगातार दोस्रो ग्राण्डसलाम जित्ना कीर्तिमानके होडमे बटै ।


text:
बहुत रास फूल साँझ मे फुलाइत अछि, भोर मे झरि जाइत अछि। गेनाक फूल तीन मास मे विकसित होइत अछि। नारायणजीक कवि गेना फूलक माली नहि, खाद नहि, पानि नहि। ई कवि जीवनक अनुभव केँ काव्य आ इतिहास बनबैत छथि।
अपहरण आ हत्या केँ आजीविकाक आधार बनयबाक युग अछि, तथापि बेटीक विदागरी मे आइयो समदाओन गबैत अछि। कदाचित समदाओनक धुन एलेक्ट्रिक गिटारे पर किएक ने बजाओल जाइत हो, ओ आँखि मे नोर भरि दैत अछि। बर्फ जकाँ पधिलब सिद्ध करैत अछि, स्नेह छैक आ जीवनक दिवारी मे ई स्नेह इजोत केँ बचओने छैक। कुण्ठा रहित ई इजोत मैथिली कविता केँ भारतीय भाषा मे उच्चासन देने अछि। नारायणजी एहि भाषाक प्रतिनिधि कवि छथि। हिनक प्रत्येक रचना आश्चर्यजनक अछि आ उल्लसित करैत अछि : जीवकान्त
1). हम इजोत सँ प्रेम करैत छी
हम इजोत सँ प्रेम करैत छी
हमरा घृणा नहि अछि
कोनो तरहक
अन्हार सँ
बिजली फेल भेला सँ
तत्काल हमरा कोठली मे पसरी जाइत अछि
छेकि लेत अछि घरक कोन -सान्हि
हमरा लेल ईर्ष्याक पात्र
हमर दुश्मन नहि थिक
हमरा समक्ष
अपन अनिवार्यता जनबैत
बहस लेल अपन तर्क रखैत अछि
हँसैत अछि हमर विवशता पर
बच्चा खरकैत अछि दियासलाई
स्वर कण मे पड़ैत रहैत अछि
एकता व्यापक स्मृति
अनैत अछि जरैत लालटेन
हमरा कोठली मे
इजोत नाच' लगैत अछि
अन्हार हमर दुश्मन नहि थिक
इजोत हमर मित्र अछि
हम इजोत सँ प्रेम करैत छी
2). चौमुख दीप
१)
सपना
निन्न सँ जगैत अछि
अँगनाक अढ़ाइ हाथ नाम-चाकर हिया
तीर्थ बनि जाइत अछि
हाथक तरल स्पर्श पाबि
मान-सुख मे....
पसरैत अछि ठांओ पर आकाश
चन्दा नहु-नहु उगैत छथि
नहु-नहु अबैत छथि सँझा
अबैत छथि गंगा
स्वर्ग सँ
अदृश्य हिलकोर संग
कलस मे बैसि जाइत छथि
पृथ्वीक मस्तक पर
पृथ्वी
से आइ नहि बनलि छथि
अपन छाती पर उघैत
पहाड़ आ जंगल
बर्खा-बिहाड़ि
खाल-खाल बहैत धार, जल सँ....
कहाँ बनल अछि जल आइ
पृथ्वीक गर्भ मे घुरि अबैत बेर-बेर
पाथर सँ छिटकैत
बहैत हमर भूख मे
हरियर-हरियर गाछ सभक शिरा मे
आत्मा मे जकर
असंख्य चिड़ैक प्रेमालाप अछि
आ एकटा डेरबुक प्रेत अछि
घनघोर रातियो मे हारैत अछि
निफाह आकाश तर
आ तकरा पराजित क' पल्ल्वित होइत अछि
कतेको दिनुका प्रतीक्षाक बाद
गाछ से
आइ नहि बनल अछि
पृथ्वी आ जल आ आम्र -पल्लव
सम्पूर्ण श्रद्धा सँ पूजनक बाद
ओहि पर जरि रहल अछि, आइ
चौमुख दीप
२)
हमरा सँ दूर छथि सूर्य
चन्दा आ तरेगण
हम नहि बनाओल अछि
हमरा सँ परोक्ष
जत' हम नहि छी
अपन असीम धारक क्षमता संग छथि
अनन्त सम्भावनाक जोगओने
पृथ्वी
हमर तरवा तर छथि
हम नहि बनाओल अछि
जल, हम नहि बनाओल अछि
जाहि मे हम डूबि जाइत छी आकंठ
लाख चेष्टा कयलो पर उबरि नहि पाबैत छी
कखनहुँ विकल पूजित छी इंद्रा केँ
अपन देहक ओहि अवयव सँ कयने रसपान
जे रहैत अछि अन्हार मे विवश
पल्लवित करैत अछि एकेक शिखा केँ
जाहि मे नहियो किछु तँ एकटा लुक्खीक जगरना
आ कुमारि कन्याक तृष्णा रहैत अछि
गाछ से हम नहि बनाओल अछि
पृथ्वी आ जल आ आम्र -पल्लव
ओकरे आधार तल पर
मैना जरोओलनि अछि
हम जराओल अछि
चौमुख दीप
३)
हमरा बुझल नहि अछि
कहिया जरल ई पहिल बेर ?
सन सोलह सालक अकाल जे देखने रहथि
मानैत छथि -
हुनका जन्मो सँ पहिने जरैत छल
बियालीस ईस्वीक मूवमेंट
आ गणतंत्र दिवसक बसात सिहकल नहि जत'
जरैत रहल ओहूठाम
जरैत अछि
आकाश सँ अगिन-बर्खा नहि होइक
पृथ्वी डूबि नहि जाय महाप्रलय मे....
जरैत अछि
विपदाक बाद
विपदाक सागर मे
जरैत अछि
अन्न सँ भरल आगत रितुक महोखा मे
हम देखल अछि
जरैत अछि कांच माटिक चौमुख दीप
तखन संपूर्ण पृथ्वी
आ पृथ्वीक सभटा जल आ गाछ
नाच' लगैत अछि
ओकर कपैत इजोत धरि आबि, उमंग मे
3). प्रकाश लेल नहि
अन्हार अछि
रातुक अन्हार
गाछक अन्हार
गाछक गुमकी
आ औल अछि
गुमारक मास मे
बदलैत मौसम संग बदलल
गाछक
गाछ तर सँ बहरा'
इजोरिया मे आबि जाइत छी
प्रकाश लेल नहि
प्रकाश मे ताक'
जयबाक रस्ता
●●●
नारायण जी मैथिलीक समादृत कवि-कथाकार छथि। हम घर घुरि रहल छी,अंगना एकटा आग्रह थिक, धरती पर देखू, चित्र, जल - धरतीक अनुराग मे बसैत अछि आदि हिनक प्रमुख कृति छनि। एकरा अतिरिक्त विभिन्न पत्र-पत्रिका मे रचना प्रकाशित- प्रशंसित।
हम इजोत सँ प्रेम करैत छी Reviewed by बालमुकुन्द on अक्तूबर 18, 2017 Rating:
सदस्यता लें टिप्पणियाँ भेजें ( Atom )


text: पटना। राज्य सरकार क जन शिकायत सचिव सीके अनिल कए अपर निदेशक बिहार प्रशासनिक सुधार मिशन क अतिरिक्त प्रभार सौंपल गेल अछि। हाल मे सरकार नरेगा, विधवा-विकलांग पेंशन, मुख्यमंत्री साइकिल, पोशाक आम जनता स जुड़ल योजना कए तेजी स लागू कराब क लेल विभिन्न अधिकारी कए अतिरिक्त जिम्मेदारी सौंपल गेल छल। ओहि मे मामूली फेरबदल कएल गेल अछि। कृषि निदेशक बी राजेन्दर कए अनुसूचित जाति आ जनजाति छात्रावास क विशेष अधिकारी क अतिरिक्त दायित्व सौंपल गेल अछि। जखन कि निदेशक मध्याह्न भोजन योजना (मानव संसाधन विभाग) क मुख्यमंत्री पोशाक योजना के बदला मुख्यमंत्री बाल पोशाक योजना आ बालिका पोशाक योजना क विशेष पदाधिकारी क अतिरिक्त जिम्मेदारी सौंपल गेल अछि।


text:
~ कि कहि कोजागरा'क भार साँठबा'क अछि ने !
~ ताहि मे एतेक बेकल होयवा'क कोन प्रयोजन ?
~ यउ भाई दिनानू - दिन वर पक्ष संऽ मांग बढ़ले जाइत अछि !
~ हँ से त हमहु इ सब वर पक्षक खेल खूब देख रहल छी ! पेट मे खड़ नहि आ टीक मे तेल चाहबे करी !
~ आब समय लगिचेलय तऽ कहैत छथि इ चाहबे करी ओ देबऽ परबे करत तखन फल्लां चिज सेहो चाहि हमर गांउ नम्हर अछि ! बारहो वरण हमरा ओतय अबैत अछि कम स कम दसो बोरा मखान नहि देव तऽ कोना हेतय समधि ?
एतय तेल सधल जाय आ नाच बढ़ल जाय बला परि छय !
~ धूर्र अहाँ बेकारे चिंता करैत छी ? विकल जूनि बेकल होथि ! जतेक सामर्थ्य अछि ततेक ओरियान करु आ ताहि संऽ फाजूल जाँउ हुनका करबाक वा नोतवाक हेतनि तऽ अपन व्यवस्था करता कि हुनक सब मनोरथ बेटीए बला पूर करौन ?
~ हमरा तऽ दूध - मांछ दुहू बांतर अछि ! हम बेटी बला छी हमरा तऽ आंगा पांछा दुहू देखय परैत अछि ! बेटी के भविष्य - - - -
~ तखन सोचैत रहु आ अपन डीह - डाबर बिकिन के ओकर मनोरथ पूरबैत रहु !
~ तखन दोसर उपाय कोन छय ! बेटी के जनेने छी तखन तऽ ओकर - - - -
आब उखैड़ मे मुह अछि तऽ समाठक चोट सहए परत ने
~ सुआइत लोक बेटी नहि होमऽ देमऽ चाहैत रहैत छैइक ! ओहऽऽऽ
वी०सी०झा"बमबम"
कैथिनियाँ


text:
1). सेनूर
रातिक बारह बाजैत छल। गुज-गुज अन्हिया आ डेराउन चुप्पी चारू दिस विराजमान छल। एकाएक मनोजक नीन टूटि गेलै। चेहा कऽ उठल तँ बगल मे पत्नी केँ नै देखलक। मोने मोन शंका ग्रस्त हुअ लागल। घर सँ बाहर आएल तँ आँगन मे दू गोटाक खुसुर-पुसुर सुनाइ देलकै। एकटा पुरूष स्वर आ एकटा नारी स्वर आबैत छल। पुरूष बाजल "देख, आब तूँ प्लानक अंतिम भाग पूरा कर। मनोज लऽग बड सम्पति छै। ओकरा मारि कऽ ओकर मलकाइन तूँ बनि जो। फेर दुनू गोटा वियाह कऽ लेब।"
नारी स्वर तीव्र गति सँ बहराएल "नै, ई हमरा बुते नै हेतौ।"
पुरूष फेर बुझाबऽ लागल "सप्पत नै तोड़। दुनू गोटाक प्रेम एकरा मरलाक बादे सफल हेतौ।"
तामस मे डूबल नारी स्वर फूटल "प्रेम प्रेम प्रेम बड़ भेलौ। आब अपन प्रेम मरि गेलौ। हम तोहर संग देलियौ किए तँ तखन कर्ज मुक्त छलियौ, मुदा... आब हमरा पर सेनूरक कर्ज अछि। मनोज हमरा अनमोल सेनूर देलनि। हम अपन प्राणो दऽ कऽ एकर कर्ज नै चुका सकै छियै, ओकर प्राण लेनाइ दूर के बात छै।"
2). दीप
एकटा बूढ़ कुम्हार शहरक अतिव्यस्त बाट पर ठाढ़ छल। माँथ पर छिट्टा छलै जाहि मे नीक नीक कलाकृति सँ सजल दीप राखल छलै। छिट्टाक बोझ सँ वा उमरक प्रभाव सँ ओकर डाँर झुकि गेल छलै। गाड़ी केँ रुकैत देख ओ झट दऽ ओकरा लऽग पहुँचि जाइ "सरकार, दिवाली लेल सुन्दर-सुन्दर दीप अछि।मात्र दूइये टाका...एक्को टा कीन लिअ...भोर सँ एक्को टा नै बिकाएल ...भुखले छी...छूट देब...एगो कीन लिअ...।"
सब बेर ओ एते बाजै आ सब बेर गाड़ी बला ओकरा फटकारि दै "रै बुड़बक, आज के युग में दीप-बीप नहीं चलता है। अब तो एक-से-एक मरकरी आ गया है। जाओ रश्ता नापो। समय खोटी मत करो।" एते कहि गाड़ी बला फट दऽ गेट बन्द कऽ लै। साँझ मे चोकीदार अपन हिस्सा लेबाक लेल आबि गेलै। ओकरा देख कुम्हार बाजल "बाबू जी। आइ नै दऽ सकब। पिछला चारि दिन सँ किछु आमदनी नै भेल। कने किछु खुआ दिअ हमरा। पता नै अहाँ केँ अझुका हफ्दा दऽ सकब की नै, कारण जे हमरो जीवन तँ बिनु तेलक दीपे सन अछि। जानि नै कते दिन धरि जरि सकत।"
3). फाटल पन्ना
हे अहाँक बारे मे बड सुनि रहल छी। अपन जुआन पत्नी केँ छोड़ि दोसर संग...ई सब नीक नै भेल।" सुनीता अपन पति सुकेश केँ उपराग दैत कहलनि। ई सुनिते सुकेश ताम से लह-लह करऽ लागल "हम कमाइ छी। हम जे करी ओइ सँ अहाँ केँ की ?" बात बिगड़ैत चलि गेल। रिश्ता मे खटास बढ़ैत-बढ़ैत तलाक धरि पहुँचि गेलै। आब सुकेश अपन प्रेमिका संग रहऽ लागल।
"यै मृगनैनी अहाँ एतेक टाका बेकार मे व्यर्थ करैत छी। बुझू तँ काल्हिये हार किनलौं आ फेर आइये... "सुकेश अपन प्रेमिका केँ कने दबारैत कहलक। ई सुनिते प्रेमिका सुकेश पर टूटि पड़ल "एना जुनि बाजल कर। तूँ हमरा आनलें हम अपना मोने थोड़े एलियौ।" झगड़ा बढ़ि गेल। बाता-बातीक बीच मे एक-दू थप्पर सुकेश केँ लागियो गेलै। राति भरि सूति नै सकल। सुकेश केँ लागऽ लागलै जे सुनीता केँ जिनगी सँ दूर भेला सँ ओकर जिनगीक सब सँ सुन्नर पन्ना फाटि गेल छै।
4). नवतुरिया
एक बेर फूल आ फूलक गाछ मे बकझक भऽ गेलै। फूल आन्दोलन ठाढ़ कऽ देलक "नै...आब जुलुम नै सहबौ। आब हम नै मौलेबौ।"
गाछ शान्त करैत बाजल "एना किए बाजै छें। तोरा कोन दिक्कत होइ छौ ? तूँ तँ हमर अंग छें। तोरा तँ प्रेम सँ मौलेबाक चाही।"
"अरे वाह रे वाह ! हम हिनक अंग छी! हमरे सुगंधक कारण लोक तोरा पूछै छौ आ तूँ हमरे मौलाइ लेल कहैत छें।" फूल आक्रोशित होइत बाजल।
गाछ ओकरा बुझबैत बाजल "देख दुनियाँ परिवर्तनक पर्याय छैक। जाधरि तूँ नै मौलेबें ता धरि नव फूलक जनम नै हेतै।"
फूल क्रोधे थरथराए लागल "तै सँ हमरा कोनो मतलब नै। नवतुरिया केँ हम कोनो रोकने छियै, आबौ ने...मुदा हम रहबे करबै।"
"एतेक जिद जुनि कर। समाज मे देखै नै छहीं बुढ़बा-बुढ़िया केँ कतेक गंजन होइत छैक। पुरनका सब सबटा अधिकार अपने लऽग राखऽ चाहै छै आ नवतुरिया अपना लऽग चाहै छें। बूढ़-पुरान केँ किछु बरदाश्त नै होइ छैक आ नवकाक खूनक गरमी लऽग हारि कऽ मारि खाइ छैक। एहि सँ बढ़ियाँ जे अपन इज्जत बचा कऽ नवतुरिया लेल स्थान खाली कऽ दी।"
गाछक बात सूनि फूल सब बात समझि गेल आ दोसरे दिन मौला कऽ गाछ सँ खसि पड़ल।
5). कोहबर
हम हवा छी। हमरा अहाँ नै देखब मुदा हम सब केँ देखैत छी। एखन हम एकटा भावी कोहबर घर मे छी। बिधकरी आ दाइ-माइ सब देबालपर शुभ चित्र पाड़ैक ओरियान कऽ रहल छथि। "गै सोनियाँ बाँस आ पुरनि पातक फोटो बना ने"
"यै बलहा बाली कोहबरक गीत उठाबू ने यै... कने लाल रंग लगाउ।"
"यै काकी, हमरा गीत सब नै आबैत अछि आ फोटो-ओटो तँ कहिया ने बिसरि गेलियै ।"
"हँ यै मैयाँ, आजुक रिमिक्सक जमाना मे ककरा ई सब गीत याद छै?"
भरल घर माँछक हाट बनि गेल छल तखने शहरी सोनियाँ कहलनि "सुनै जाउ ।एकटा उपाय अछि। कोनो कैसेट बजा कऽ गीतक काज चलाओल जाए आ बजार मे सब तरहक फोटो भेटै छै। तकरे साटि देल जाए।"
सगरो कोहबर कृत्रिम अरिपन आ कृत्रिम गीत सँ चमकऽ-गुंजऽ लागल। हम एकात मे ठाढ़ नव जोड़ी केँ देख रहल छी। हमरा कृत्रिम कोहबर मे दुनूक बीच कृत्रिम प्रेमक आभास भऽ रहल अछि।


text:
मोतीलाल नेहरू
मोतीलाल नेहरू (जन्म: ६ मई १८६१ – मृत्यु: ६ फरवरी १९३१) इलाहाबाद के एक प्रशिद्ध वकील छल। ओ भारतक प्रथम प्रधानमन्त्री जवाहरलाल नेहरूक पिता छल। ओ भारतक स्वतन्त्रता सङ्ग्रामक आरम्भिक कार्यकर्तासभमे सँ छल।
१९२८ सँ १९२९ तक पूरा दुई वर्षतक ओ कांग्रेसक राष्ट्रीय अध्यक्ष रहल।
जीवनी[सम्पादन करी]
मोतीलाल नेहरूक जन्म आगरामे भेल छल। उनकर पिताक नाम गंगाधर छल। ओ पश्चिमी ढँगक शिक्षा पावे वाला प्रथम पिढीक गिनल-चुनल भारतीसभमे सँ छल। ओ इलाहाबाद के म्योर सेन्ट्रल कलेजमे शिक्षित भेल किन्तु बी०ए०क अन्तिम परीक्षा नै द पावल। बादमे ओ कैम्ब्रिज से "बार ऐट ल" क उपाधि लेलक आ अङ्ग्रेजी न्यायालमे वकीलक रूपमे कार्य प्रारम्भ केलक।
मोतीलाल नेहरू क पत्नी क नाम स्वरूप रानी छल। जवाहरलाल नेहरू उनकर एकमात्र पुत्र छल। उनकर दुई कन्या सेहो छल। उनकर बड बेटीक नाम विजयलक्ष्मी छल, जे आगा जाके विजयलक्ष्मी पण्डितक नामसँ प्रशिद्ध भेल। उनकर छोटकी बेटीक नाम कृष्णा छल। जे बादमे कृष्णा हठीसिंह कहलेलक।
परन्तु आगा जाके ओ अपन वकालत छोडी भारतके स्वतन्त्रता सङ्ग्राममे कार्य केने छल। १९२३ मे ओ देशबन्धु चित्तरन्जन दास क साथ काँग्रेस पार्टीसँ अलग भ अपन स्वराज पार्टीक स्थापना केलक। १९२८मे कोलकातामे भेल काँग्रेस अधिवेशनक ओ अध्यक्ष चुनल गेल। १९२८ मे काँग्रेसद्वारा स्थापित भारतीय संविधान आयोगक सेहो ओ अध्यक्ष बनल।


text:
बिहार के अड़तीसों जिला सूखाग्रस्त घोषित करि देल गेल अछि. मुख्यमंत्री नीतीश कुमार आई स्वतंत्रता दिवस के मौका पर गांधी मैदान मे एकर घोषणा करलखिन्ह. एहि सं पहिने बिहार के 38 मे सं 28 जिला के सूखाग्रस्त घोषिक कएल गेल छल.
गांधी मैदान मे झंडा फहरावैत काल मुख्यमंत्री कहलखिन्ह जे बिहार पिछला चारि साल सं लगातार प्राकृतिक आपदा झेल रहल अछि. मुदा अहां सभ जेना पहिने एकर मुकाबला करलौं ओहिना एकरो करब तकर उम्मीद अछि.
एहि सं पहिने काल्हि 14 अगस्त के बाकी बचल 10 जिलाक डीएम संग विडियो कांफ्रेंसिंग कएल गेल. जेहि मे ई बात सामने आएल जे ओहि जिला मे सेहो आधा सं बेसि रौदी जकां हाल अछि. जेहि दस आओर जिला के सूखाग्रस्त घोषित कएल गेल अछि ओहि मे सहरसा, सुपौल, मधेपुरा, पूर्णिया, पश्चिमी चंपारण, गोपालगंज, खगड़िया, किशनगंज, अररिया आओर कटिहार शामिल अछि.
सूखाग्रस्त इलाका घोषित भेलाह के बाद आब राज्य के सभ जिला के किसान भाई लोकनि के सरकारी मदद मिलतन्हि. हुनका सरकार के तरफ सं बीज...डीजल आओर दोसर तरहक सहायता मिलतन्हि...सब्सिडी मिलतन्हि. लोन...कर्ज वसूली किछ दिन के लेल सेहो रोकि देल जाएत. पटनी के लेल बिजली के व्यवस्था कएल जाएत.
सूखाग्रस्त इलाका मे सरकार के तरफ सं मुफ्त अनाज सेहो देल जाएत. सरकार तरफ सं राहत आओर रोजगार के लेल कई तरहक काज सेहो शुरू कएल जाएत. सूखा सं निपटय के लेल राज्य सरकार ओना केंद्र सरकार सं पांच हजार करोड़ रुपया सं बेसि के मदद के मांग करि चुकल अछि. सूखा के जायजा लेबय लेल एकटा केंद्रीय दल राज्य के दौरा सेहो करि चुकल अछि.
मॉनसून मे पानि नहि भेलाह सं लोक परेशान छथिन्ह. खेत सभ मे दरार पड़ि गेल अछि. रौदी सं रोपनी नहि भेल. किछ लोक सभ सिंचाई कS रोपनी कएलखिन्ह मुदा रौदी के कारण ओहो सूखा गेल. किसान सभ कर्ज के बोझ सं सेहो दबल जा रहल छथिन्ह. जतेक मदद मिलबाक चाही से नहि मिल रहल छनि.


text:
फरीदाबाद
फरीदाबाद भारतक उत्तरी राज्य हरियाणा प्रदेशक प्रमुख शहर छी । ई फरीदाबाद जिला अन्तर्गत पडैत अछि ।[२] एकरा सन् १६०७ मे शेख फरीद, जहांगीरक खजाञ्चीद्वारा बनाएल गेल छल ।[३] हुनकर उदेश्य एहि ठामसँ जाइवला राजमार्गक रक्षा करनाए छल । ई क्षेत्र राजधानी दिल्लीसँ २५ किलोमिटर दक्षिणमे अवस्थित अछि ।
१५ अगस्त १९७९ मे ई हरियाणाक १२अम जिला बनल छल । आई फरीदाबाद अपन उद्योगसभक लेल प्रसिद्ध अछि । एकर स्थापना सन् १६०७ मे सूफी सन्त शेख फरीद केनए छल । ओ एतय किला आ मस्जिदक निर्माण सेहो केनए छल । किछ समयबाद एतयक जनसङ्ख्या उन्नति भेल आ एकर उद्योगिकरण होमए लागल । आब एतय अनेक उद्योगिक एकाइसभक स्थापना भ चुकल अछि । हरियाणाक आयक ६० प्रतिशत हिस्सा फरीदाबादसँ आबैत अछि।
ई दिल्लीसँ मात्र १० किमी क दूरीमे स्थित अछि । भारत सरकार एकरा राष्ट्रिय राजधानी क्षेत्र घोषित केनए अछि ।[४] भारतक राष्ट्रिय राजमार्ग २ सँ पर्यटक सहजे फरीदाबादधरि पहुँचि सकैत अछि । सडक मार्ग वाहेक रेल मार्गसँ सेहो सहजे फरीदाबादधरि पहुँचल जा सकैत अछि । दिल्ली-मथुरा रेल लाइन अन्तर्गत फरीदाबादमे रेलवे स्टेशन सेहो बनाएल गेल अछि । पर्यटकसभ फरीदाबादमे विभिन्न क्षेत्रसभ घुमि सकैत अछि ।
प्रमु़ख स्थल[सम्पादन करी]
बडखल झील[सम्पादन करी]
फरीदाबादक बडखल ताल बहुतेक सुन्दर अछि । ई मानव निर्मित ताल छी । एकरसंग अरावली पर्वत श्रृङ्खला अछि । तालमे पर्यटक वाटर स्पोर्टसक आनन्द ल सकैत अछि । एतयसँ किछ दूरीमे बडखल गाम अछि । एहि गामक नाम पर्शियन भाषासँ लेल गेल अछि । बडखलक अर्थ बिना कोनो रोकावट होइत अछि । तालमे पानिक आपूर्ति वर्षाक पानि आ एक छोट जलधारासँ होइत अछि । पर्यटकसभक बासक लेल तालक निकट बासासभ बनाएल गेल अछि । ई बासासभमे बिना कुनो परेशानीक रुकल जा सकैत अछि ।
बाबा फरीद गुम्बद[सम्पादन करी]
स्थानीय लोकसभक अनुसार बाबा फरीदक नाममे फरीदाबादक नाम राखल गेल छल । एतय बाबा फरीदक मजार सेहो बनाएल गेल छल । एकर प्रति स्थानीय लोकसभमे पैग श्रद्धा अछि । मजामे पूजा करिक लेल प्रतिदिन अनेक श्रद्धालु आबैत अछि ।
सुरज कुण्ड पर्यटक परिसर आ हस्तशिल्प मेला[सम्पादन करी]
दक्षिणी दिल्लीसँ ८ किमीक दूरीमे स्थित ई परिसर बहुतेक सुन्दर अछि । स्थानीय निवासीसभ आ दिल्लीवलासभकलेल ई स्थान बेहतरीन पर्यटन स्थल छी । फरबरी महिनामे एतय एक मेलाक आयोजन सेहो कएल जाइत अछि । मेलामे पर्यटक भारतीय शिल्प कलाक शानदार कलाकृतिसभ देख आ किन सकैत अछि । एकर संग बडखल ताल आ मोर ताल सहो एतय अछि ।
बल्लबगढ़[सम्पादन करी]
बल्लबगढ फरीदाबादक सबसँ पैग शहर छी । एतय सन् १८५७ मे शहीद राजा नाहर सिंहक महल छल । बल्लबगढक प्रमुख कालोनीसभ निम्न अछि :
- विजय नगर
- आदर्श नगर
- चावला कालोनी
- भुदत कालोनी
- भीकम कालोनी
- सुभाष कालोनी
बल्लबगढक प्रमुख स्थान निम्न अछि :
- अम्बेडकर चौक
- गुप्ता होटल चौक
- पञ्जाबी धर्मशाला
- पञ्चायत भवन
सन्दर्भ सामग्रीसभ[सम्पादन करी]
- ↑ Falling Rain Genomics, Inc – Faridabad, Fallingrain.com।
- ↑ The Tribune, Chandigarh, India - Delhi and neighbourhood।
- ↑ "District Faridabad". http://faridabad.nic.in/. Accessed April 2016.
- ↑ Faridabad in 2nd smart city list
बाह्य जडीसभ[सम्पादन करी]


text:
कथा ::
लाथ
अशोक ■
मंडल अयला तं कहलियनि, एकटा रंगीन कुरता किनबाक अछि. पैजामा सेहो. सोचैत रही जे अहां आएब तं बजार चलब'. हुनकर ठोर पर आने दिन जकां बिहुंसी अयलनि. फेर जोर सं हमरा संग हाथ मिलौलनि. ई हुनकर हिस्सक छनि. बजला मुदा प्रश्नवाचक जकां, पक्का ?
-'हँ एकदम्म पक्का ! लाॅक क' दिऔ'. ओ जोर सं हंसला. हाथ पकड़नहि पूछलनि, 'कहिया चलब ?'
-'आइ, एखनहि.' हम जवाव देलियनि. हमर चेहरा पर परिवर्तन देखार छल. मंडल बूझि गेला.
-'खुशी भेल भाइ. बहुत बहुत खुशी. अहां अजुका काज काल्हि पर नहि टारलहुं.' हम एहन खुशी मंडलक चेहरा पर देख' चाहैत रही. देखलहुं हुनकर चेहरा कहल बातक समर्थन मे पसरल रहय. ओ ठीके प्रसन्न भेल रहथि. मंडल हमर नीक मित्र छथि. मनोविज्ञानक प्रोफेसर छथि. दुनू गोटे एक्के काॅलेज मे छी. हम समाजशास्त्र मे ओ मनोविज्ञान मे. बहुत गरीब पृष्ठभूमि सं एत' धरि पहुंचल छथि. जीवन जीबाक अपन एक ढंग छनि हुनकर. कहलनि 'चलू, चलल जाय'. हम हुनका संग बजार जा क' एकटा कुरता कीनि अनलहुं. बेस लम्बा. करिया रंगक कुरता. जाहि पर पीयर आ हरियर रंगक गोसबारा धारी रहय. मंडल बजारे सं अपन डेरा चल गेल रहथि.
हम आबि क' पैंट-शर्ट खोलि पहिने उजरा पैजामा पहिरलहुं. देखलहुं अपन देह मे पैजामा. एकटा अठारह बीस बरखक नवयुवक मोन पड़ल. ओहि नवयुवक सं हम नहि किछु तं तीस बरख अवश्य जेठ होएब. शोभा देखलनि तं चिचिअएली.
-'अरे वा, अहां पैजामा पहिरलियै ! ई की फुड़ि गेल अहां कें ? आइ धरि तं पैजामा अहां कहियो नहि पहिरलहुं'. कहलियनि 'एखन की देखलियैए. जखन कुरता देखबै तखन ने'. हम हबड़-हबड़ पन्नी सं कुरता निकाललहुं. हाथ सं पकड़ि क' ओकरा शोभाक सोझां लटकेलहुं. शोभाक मुंह सं कोनो शब्द नहि निकललनि. हम कखनो कुरता आ कखनो शोभा कें देखि रहल छलहुं. ओहो सैह क' रहल छली. हुनका चकबदोर लागल छलनि. देखलहुं हुनकर आँखि मे रोशनि चमकलनि. बजली 'हे भगवान ई की केलियै यौ ? एहन कुरता ? हम साफ देखलहुं शोभाक नाक घोकचि गेल छलनि.
बियाहक पच्चीस बरख बीति गेल अछि. पच्चीस बरख कोनो कम समय नहि होइ छै. चिन्ह' तं लगले छियनि हुनका. एहि पच्चीस बरख मे बहुत किछु सीखने छथि ओ. चेहरा आ संवादक तालमेल तं ठीके सं सिखने छथि.
-'हमर देह पर नहि नीक लागत की ? हम हुनका उकसेबाक चेष्टा केलहुं. ओ जेना कने सम्हरली. बजली, 'नीक किए नहि लागत. असल मे एहन कपड़ा अहां नहि पहिरैत छी. ककरो देखि अजगुत लगतै'.
-अहूं कें देखि क' लागल ?' हम फेर हुनका टोक' चाहलहुं.
- 'तं हमरा नहि लागत ? सभ दिन अहां कें सादा-सादी देखलहुं. उज्जर रंगक कपड़ा. खास क' कए कुरता-धोती तं अबश्ये उज्जर. बेसी फूल-फाल रंगीला तं कहियो ने देखलहुं अहां कें. जहिया सं वियाह भेल एहिना देखैत छी.
हम सोचलहुं बात तं ठीक कहैत छथि. बियाह सं पहिनहि प्रोफेसर बनि गेलहुं. किताबक दुनिया मे चल गेलहुं. फेर बाप बनि गेलहुं. बीच मे शुभ्र-शाभ्र सन अपन छवि नीक लाग' लागल. छवि बनेबाक पाछू कखन उज्जर रंग देह पर चढ़ैत चलि गेल पते ने चलल. अपना कें फराक बनेबाक चेष्टा मे कत' सं कत' चल गेलहुं.
कुरता पहिरबाक मोन हुअ' लागल. एक-एकटा बटन मोलायम हाथें खोललहुं. नवका कपड़ाक बटन सभ खोलै मे कठिन होइ छै. धैर्यक परीक्षा लैत छै. अगुतेला सं झंझटि. जोर लगेला सं टूटबाक डर. आस्ते-आस्ते चारू बटन खोलि देलियै. पहिर' लगलहुं तं नाक मे नवका कपड़ाक सुगन्धि भरि गेल. आह की सुगन्ध होइ छै नव वस्तुक. एहि सुगन्धि लेल लोकक मोन कत्ते व्याकुल रहैत छै. तखने मोन पड़ला एकटा मित्र. डाक्टर छथि. हुनकर डेरा पर एकबेर ठहरल रही. भोर मे सुनलहुं अपन कनियां पर ओ तमसाइत रहथि. किओ हुनकर नबका अखबारक तह बिगाड़ि देने रहनि. पढ़ि लेने रहनि अखबार. हुनकर क्रोध पर हमरा अजीब लागल रहय तहिया. अखबारक तह बिगड़ि गेलै तं की भेलै. अखबार तं ओहिना छै. पढ़ि लेथु. बूझल छल ओ पैखाना मे अखबार पढ़ैत छथि. पूछलयनि तं कहलनि 'अरे, अखबारक सबटा सुगन्धि उड़ा देलक. तह टूटि गेलै तं नबका अखबारक अपूर्व सुगन्धि उड़ि गेलै ने. आब हमरा नदी कोना होयत ? हम आश्चर्य मे पड़ि गेल रही. ई अखबारक सुगन्धि सं नदीक कोन सम्बन्ध छैक. डाक्टर अपने कहलनि, 'नहि बुझलियै. अखबारक तह खोलै छियै तं ओहि सं एकटा अपूर्व सुगन्धि निकलै छै. तेलाइन, तीताइन-किछु अजीब सन. ओहि सुगन्धि सं हमरा 'स्टीमुलेशन' होइए. जुलाबक काज करैए ओ. आइ हमरा नदी फिरै मे दिक्कत भ' गेल.
-'से किए, कोनो नवका अखबार मंगा लिअ'. हमरा हंसी लागि रहल छल. मुदा डाक्टर गंभीर छलाह.
कुरताक सुगन्धि हमरा मे उल्लास भरलक. स्फूर्ति आयल देह मे. पहीरि क' अपना दिस तकलहुं. शोभा कें पूछबाक इच्छा भेल. मुदा शोभा तं ताबत कोठली सं निकलि गेल छली. भनसाघर मे रहथि. हम ओत्तहि सं चिकड़लहुं, कत' गेलहुं ? देखियौ ई कुरता केहन लगैए हमरा देह मे ? ओ लगले अयली. एक नजरि हमरा पर फेकलनि. बजली- नीक तं लगैए, मुदा कने कोनादन सेहो.
-'कोनादन की ?' हम पूछलयनि.
-'यैह, एहन कपड़ा अहां पहिरैत नहि ने रही. कनी दोसर तरहक.'
-'दोसर तरहक की ? बदलल लगैत छी ? दोसर लोक ?' हम हुनका पूरा खोल' चाहैत रही.
-'दोसर लोक तं नहि. मुदा कम बयसक जरूरे भ' गेल छी. बयस पाछू चल गेल अछि.'
-'कत्ते पाछू ?' हम उत्साहित छलहुं.
-'कत्ते पाछू ? करीब दस बरख तं अबश्ये.' ओ आब हंस' लागल रहथि. लागल स्थिति कें ओ आब थाहि लेने छथि. दस बरख पाछू चलि गेला पर हमरो खुशी भेल छल. एक झटका मे दस बरख पाछू चल गेलहुं. फेर सं जीवन जीयब. मुदा ई दस बरख छोट भेनाइ कोनादन कोना भ' गेल ? पूछलयनि, 'दस बरख छोट भेनाइ कोनादन लगै छै. से कोना ?' ओ एखनो मुस्कुरा रहल छली. कहलनि, 'अहां दस बरख पाछू चल जाएब त' हमरो जाय पड़त की ने ? से नीक लागत अहां कें ?' आब हँसबाक बारी हमर रहय. कहलियनि 'अहां कें पाछू जेबाक कोन काज अछि. अहां त' ओहिना दस बरख पाछू लगिते छी.' आब ओ आँखि गुड़ारि कें हमरा तकलनि. कोनो उत्तर नहि देलनि. चुल्हा पर लोहिया चढ़ल रहबाक गप्प कहि चलि गेली. हम अयना मे अपन देह देख' लगलहुं. देह पर कुरता कें देखलहुं. मोन भेल एही कुरता मे अपन सरहोजि सं भेंट क' आबी. ओ लगे मे रहैत छली.
डेरा सं नीचां उतरलहुं. विदा भेलहुं. बगलबला फ्लैट सं हरेरामजी देखलनि. हरेरामजी गायक छथि. रेडियो मे गबैत छथि. मंच पर सेहो कार्यक्रम करैत छथि. श्रोता के पसिन्न पड़ैत छथिन. देखिते चहकि उठला, 'अरे वाह! प्रोफेसर साहेब! ई अपन चोला कोना बदलि लेलहुं ? एहन लहकदार कुरता ? ताहि पर पैजामा ! साफे बदलि गेलहुं अछि'.
-'नीक नहि लगैए की ?' हम पूछलियनि.
-'आहि, नीक किए नहि लागत. एकदम निराला लगैत छी. आब खाली एकटा डेका के कमी रहि गेल अछि'. हम हँसैत कहलियनि, 'तखन तं अहां संग नीक संगति रहत. संगतिया भ' जाएब हम अहांक'.
ओ जोर सं हँसलाह. हँसैत रहलाह. हम आगू बढ़ि गेलहुं. सरहोजिक ओहिठाम पहुंचलहुं. ओ सन्ध्याकालीन पूजा मे छली. सरहोजि हमर खूब धार्मिक लोक छथि. घरे मे एकटा मन्दिर बनौने छथि. पूजा मे दुनू साँझ तीन घंटा लगैत छनि. एहन कोनो भगवान नहि भेटताह जे हुनकर मंदिर मे नहि रहथि. हम ड्राइंग रूम मे बैसि गेलहुं. संयोग सं ओ जल्दीए फराकति पाबि आबि गेली. अबिते कहलनि, 'अरे, ओझा ! आइ ई कोन रूप ध' लेलहुं अहां ?'
-'अहीं कें त' देखब' अयलहुं अछि. केहन लगैए ?'
-'आर कोनो कपड़ा नहि भेटल ? दरबज्जाक परदा पहीरि क' चल अयलहुं. केहन नीक लोक छलहुं. ई की पहीरि लेलहुं ?'
-से किए, नीक नहि लगैए की ?' हम पूछलयनि. हमरा आनंद भ' रहल छल. ओ बजली, 'नीकक कोन गप्प छै. नीक तं आरो लाग' लागब जँ पैजामाक बदला नूआ पहीरि लेब.' हमरा हुनकर जबाब मे हास्य आ व्यंग दुनू बुझा पड़ल. हँसी लागल. हँसैत कहलियनि, 'तखन तं आर नीक होएत ने. एकदम्मे अहां सन भ' जाएब. अहांक सखी बहिनपा.' भरिसक ओ घमि गेली. हँसी लगलनि. चाह-ताह पिऔलनि. जलखैक आग्रह केलनि. हम घूरि क' डेरा दिस विदा भेलहुं. सोचलहुं ई कुरता-पैजामा त' बड़-बड़ रंग देखौलक. कुरता आब आर नीक लाग' लागल.
रस्ता मे परशुरामजी सं भेंट भ' गेल. परशुरामजी भविष्यवक्ता छथि. लोकक कुण्डली बनबैत छथि. औंठी प्रिसक्राइब करैत छथिन. जबानिए मे मुदा वृद्ध सन लगैत छथि. कपड़ा मे कमेकाल साबुन लगबैत छथि. हमरा कने ग'र सं देखलनि. चश्मातर हुनकर आँखि स्थिर भ' गेल छलनि. कहलनि 'प्रोफेसर साहेब, ई कुरता-पैजामा अहाँ नहि पहिरू. अहां कें ई नीक नहि लगैए.' हमरा फेर हँसी लागल. मुदा हँसलहुं नहि. कहलियनि 'असल मे हमरा पर एखन साढ़े साती चलि रहल अछि. कारी रंग जरूरी अछि.' ओ प्रसन्न भेला. कहलनि 'तखन त' नीक कएल. अवश्य पहिरू. शनिक ई प्रिय रंग थिकनि. नीक रहत.' हम परशुरामजी कें नमस्कार करैत विदा भ' गेलहुं. ओ ठाढे रहला. हमरा दिस तकैत रहला.
डेरा पर अयलहुं त' शोभा कहलनि जे संतोषक चिट्ठी आयल अछि. संतोष, हमर बालक जे डाक्टरी पढैत छथि. चिट्ठी ल' कए पढलहुं. संतोष अपन पढाइ-लिखाइक मादे लिखने छला. लिखने छला जे एकटा सौंसे मुरदा के ओ चिड़ने छला. मनुक्खक सभटा अंग देखने रहथि. तखन इहो लिखने छला जे 'बदलैत लोक आ मिथिलाक जातीय संरचना' पर छपल हमर निबन्ध प्रोफेसर चट्टोपाध्याय के पसिन पड़ल छलनि. चिट्ठी पढि लागल रहय जे संतोष के हमर देह मे ई कुरता खराब नहि लगतनि.
राति मे मंडलक फोन आएल. पूछलनि 'भाइ रतुका पान खेलहुं ?'
'रतुका पान ?' हम बूझियो जे कने अकचकेलहुं.
-'अरे, आइ-काल्हि पान तं अहां सांझक बादे शुरूह करैत छी ने'. हम हंसलहुं. मण्डलो हँसलाह. ओ शुभरात्री कहलनि. हमहूं कहलियनि.
दुनू बेकती खा-पीबि कें बिछान पर गेलहुं. आर तं कियो डेरा मे छल नहि. बेटी सासुर मे आ बेटा कलकत्ता. हम रातियो मे कुरता पैजामा नहि उतारलहुँ. शोभा सेहो किछु नहि कहलनि. राति मे नीन्न मुदा नीक भेल. एहन नीन्न कहियो-कहियो होइत छैक. भोर मे उठलहुं तं अनुभव भेल जे हमर देह पर किछु अछि. देखलहुं शोभाक हाथ थिक. शोभा सूतल छली. हुनकर हाथ हमर कुरता पर छल. लागल जेना एहि हाथक प्रतीक्षा बहुत दिन सं रहय.
•••
अशोक समादृत कथाकार-आलोचक छथि। एखन धरि हिनक चारि टा कथा संग्रह त्रिकोण, ओहि रातिक भोर, मातबर आ डैडीगाम दृश्य मे छनि। अशोक अपन कथा-लेखनक लेल मैथिलीक साहित्यिक जगत मे ततेक लोकप्रिय छथि, जे लोक हिनक नाम धरि मे कथाकार जोड़ि देने छनि। कथाक अतिरिक्त कविता, आलोचना, साक्षात्कार, यात्रा-वृतांत विधा मे सेहो पुस्तक प्रकाशित-प्रशंसित। सम्प्रति 'सन्धान' आ 'घर-बाहर' पत्रिकाक संपादन कार्य लेल सेहो सुचर्चित।
लाथ Reviewed by बालमुकुन्द on फ़रवरी 16, 2017 Rating:
सदस्यता लें टिप्पणियाँ भेजें ( Atom )